title: 2014/876/ES: Eiropas Parlamenta un Padomes Lēmums ( 2014. gada 26. novembris ) par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Francijas pieteikums EGF/2014/005 FR/ GAD )

text:
               6.12.2014

               LV

               Eiropas Savienības Oficiālais Vēstnesis

               L 350/7

         EIROPAS PARLAMENTA UN PADOMES LĒMUMS
   (2014. gada 26. novembris)
   par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Francijas pieteikums EGF/2014/005 FR/GAD)

      (2014/876/ES)

   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1) un jo īpaši tās 15. panta 4. punktu,
   ņemot vērā Padomes 2013. gada 2. decembra Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (2), un jo īpaši tās 12. pantu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (3) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze, kas minēta Eiropas Parlamenta un Padomes Regulā (EK) Nr. 546/2009 (4), vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā noteikts Regulas (ES, Euratom) Nr. 1311/2013 12. pantā.

               (3)

               Francija 2014. gada 6. jūnijā iesniedza pieteikumu EGF izmantošanai saistībā ar darbinieku atlaišanu uzņēmumā GAD société anonyme simplifiée un ir sniegusi papildu informāciju, kā noteikts Regulas (ES) Nr. 1309/2013 8. panta 3. punktā. Šis pieteikums atbilst Regulas (ES) Nr. 1309/2013 13. pantā norādītajām prasībām EGF finansiālā ieguldījuma noteikšanai.

               (4)

               Tādēļ EGF būtu jāizmanto, lai sniegtu finansiālu ieguldījumu EUR 918 000 apmērā saistībā ar Francijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2014. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 918 000 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2014. gada 26. novembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         S. GOZI

      (1)  OV L 347, 20.12.2013., 855. lpp.

      (2)  OV L 347, 20.12.2013., 884. lpp.

      (3)  OV C 373, 20.12.2013., 1. lpp.

      (4)  OV L 167, 29.6.2009., 26. lpp.


title: 2014/493/Euratom: Padomes Lēmums ( 2014. gada 16. jūnijs ), ar ko apstiprina to, ka Eiropas Komisija Eiropas Atomenerģijas kopienas vārdā noslēdz Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses

text:
               30.8.2014

               LV

               Eiropas Savienības Oficiālais Vēstnesis

               L 260/739

         PADOMES LĒMUMS
   (2014. gada 16. jūnijs),
   ar ko apstiprina to, ka Eiropas Komisija Eiropas Atomenerģijas kopienas vārdā noslēdz Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses

      (2014/493/Euratom)

   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Eiropas Komisijas ieteikumu,
   tā kā:

               (1)

               Padome 2009. gada 15. jūnijā pilnvaroja Komisiju sākt sarunas ar Moldovas Republiku par jauna nolīguma noslēgšanu starp Savienību un Moldovas Republiku, kurš aizstātu Partnerības un sadarbības nolīgumu (1).

               (2)

               Ņemot vērā ciešās vēsturiskās attiecības un pakāpeniski ciešākas saiknes starp pusēm, kā arī to vēlmi stiprināt un paplašināt attiecības vērienīgā un radošā veidā, sarunas par Asociācijas nolīgumu starp Eiropas Savienību un Eiropas Atomenerģijas Kopienu un to dalībvalstīm, no vienas puses, un Moldovas Republiku, no otras puses (“nolīgums”), tika sekmīgi pabeigtas, parafējot nolīgumu 2013. gada 29. novembrī.

               (3)

               Komisija 2014. gada 10. martā ierosināja Padomei, ka nolīgums būtu jāparaksta Savienības vārdā un daļēji jāpiemēro provizoriski saskaņā ar nolīguma 464. pantu, ņemot vērā tā noslēgšanu vēlāk.

               (4)

               Nolīgumā ietverti jautājumi, kuri ir Eiropas Atomenerģijas kopienas kompetencē, proti, tie, kas uzskaitīti nolīguma 77. panta i) punktā.

               (5)

               Tāpēc nolīgums būtu jānoslēdz Eiropas Atomenerģijas kopienas vārdā attiecībā uz jautājumiem, kuri ir Euratom līguma darbības jomā.

               (6)

               Nolīguma parakstīšana un noslēgšana ir atkarīga no atsevišķas procedūras, kas paredzēta jautājumiem, uz kuriem attiecas Līgums par Eiropas Savienību un Līgums par Eiropas Savienības darbību.

               (7)

               Saskaņā ar Euratom līguma 102. pantu nolīgums nestājas spēkā attiecībā uz Eiropas Atomenerģijas kopienu, kamēr dalībvalstis nav informējušas Komisiju, ka nolīgums ir kļuvis piemērojams saskaņā ar to attiecīgo valsts tiesību aktu noteikumiem.

               (8)

               Tāpēc būtu jāapstiprina tas, ka Komisija Eiropas Atomenerģijas kopienas vārdā noslēdz nolīgumu,

         IR PIEŅĒMUSI ŠO LĒMUMU.
   1. pants
   Ar šo tiek apstiprināts tas, ka Eiropas Komisija Eiropas Atomenerģijas kopienas vārdā noslēdz Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (2).
   2. pants
   Šis lēmums stājas spēkā nākamajā dienā pēc tā pieņemšanas.

      Luksemburgā, 2014. gada 16. jūnijā

            Padomes vārdā –

            priekšsēdētājs

         G. KARASMANIS

      (1)  Partnerības un sadarbības nolīgums starp Eiropas Kopienām un to dalībvalstīm un Moldovas Republiku (OV L 181, 24.6.1998., 3. lpp.).

      (2)  Nolīguma teksts ir pievienots Lēmumam par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (skatīt šā Oficiālā Vēstneša 1 lappusi).


title: Eiropas Parlamenta Lēmums (ES) 2015/1685 (2015. gada 29. aprīlis) par Eurojust 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/335

      EIROPAS PARLAMENTA LĒMUMS (ES) 2015/1685
      (2015. gada 29. aprīlis)
      par Eurojust 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eurojust 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eurojust 2013. finanšu gada pārskatiem un Eurojust atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Eurojust par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (5), un jo īpaši tā 36. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0091/2015),

         1.

            sniedz Eurojust administratīvajam direktoram apstiprinājumu par Eurojust 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eurojust administratīvajam direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 282. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 63, 6.3.2002., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: Komisijas lēmums (2002. gada 8. oktobris) saskaņā ar Padomes Regulu (EK) Nr. 3286/94 par Korejas tirdzniecības praksi, kas ietekmē tirdzniecības kuģu tirdzniecību (izziņots ar dokumenta numuru C(2002) 3652)

text:
Svarīgs juridisks paziņojums

|

32002D0818

Oficiālais Vēstnesis L 281 , 19/10/2002 Lpp. 0015 - 0017

		Komisijas Lēmums(2002. gada 8. oktobris)saskaņā ar Padomes Regulu (EK) Nr. 3286/94 par Korejas tirdzniecības praksi, kas ietekmē tirdzniecības kuģu tirdzniecību(izziņots ar dokumenta numuru C(2002) 3652)(2002/818/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1994. gada 22. decembra Regulu (EK) Nr. 3286/94, ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskiem tirdzniecības noteikumiem, jo īpaši tiem, kuri ir ieviesti Pasaules Tirdzniecības organizācijas aizgādnībā [1], kurā jaunākie grozījumi izdarīti ar Regulu (EK) Nr. 356/95 [2], un jo īpaši tās 13. un 14. pantu,pēc apspriešanās ar Padomdevēju komiteju,tā kā:A. PROCEDŪRA(1) Komisija 2000. gada 24. oktobrī saņēma sūdzību par Padomes Regulas (EK) Nr. 3286/94 3. un 4. pantu (še turpmāk –"Regula"). Sūdzību iesniedza Eiropas Savienības kuģu būvētāju asociācijas komiteja (CESA).(2) Sūdzība bija par Korejas tirdzniecības praksi, kas, iespējams, nelabvēlīgi ietekmē Kopienas tirdzniecības kuģu tirdzniecību [3]. Jo īpaši, sūdzība ietvēra informāciju par nelabvēlīgām tirdzniecības sekām un Kopienas kuģu būvētājiem nodarīto kaitējumu, kurš radies subsīdiju vai citu pabalstu dēļ, ko Korejas Republika piešķīrusi Korejas kuģu būves uzņēmumiem, pārkāpjot PTO Nolīguma par subsīdijām un kompensācijas pasākumiem (SKP nolīgums) 3. un 5. pantu. Pamatojoties uz to, sūdzības iesniedzējs lūdza Komisiju veikt visas vajadzīgās darbības.(3) Sūdzībā bija pietiekami daudz pierādījumu, lai pamatotu Kopienas pārbaudes procedūras uzsākšanu saskaņā ar Regulas 8. pantu. Tādēļ Komisija, apspriedusies ar dalībvalstīm Padomdevējā komitejā, 2000. gada 2. decembrī uzsāka procedūru [4].(4) Pēc pārbaudes procedūras uzsākšanas, Komisija veica izmeklēšanu, kas noveda pie turpmāk izklāstītajiem atzinumiem.B. ATZINUMI, KAS ATTIECAS UZ ŠĶĒRŠĻU ESAMĪBU TIRDZNIECĪBĀ(5) Izmeklēšana bija vērsta pret, iespējams, Korejas Republikas valdības piešķirtajām subsīdijām tās kuģu būves uzņēmumiem, kas guva labumu ražošanai no 1997. līdz 2000. gadam un gūs labumu turpmākai ražošanai. Iespējamās Korejas subsīdijas ietvēra eksporta finansējumu, parādu atlaidi, parādu pārvēršanu akciju kapitālā, samaksas subsidēšanu un īpašus nodokļu atvieglojumus saistībā ar atvieglotiem pārstrukturēšanas pasākumiem, kas paredzēti, lai paglābtu dažādus kuģu būves uzņēmumus no nenovēršama finansiāla sabrukuma.(6) Korejas valdības subsīdijas pieprasīja šādi kuģu būves uzņēmumi: Samho Heavy Industries, Daedong Shipbuilding Co., Daewoo Shipbuilding and Marine Engineering, Hyundai Heavy Industries, Hyundai Mipo, Samsung Heavy Industries un Hanjin Heavy Industries & Construction Co.(7) Attiecībā uz iespējamām Korejas subsīdijām, kas tieši bija sūdzības iemesls, Komisija konstatēja turpmāko:avansa maksājuma (atmaksājuma/kompensācijas) garantijas un pirmsnosūtīšanas kredītus sniedza Korejas Importa un eksporta banka (KEXIM).(8) Konstatēja, ka KEXIM sniedza garantijas, ka ārvalstu pircējam tiks atmaksāti visi avansa maksājumi Korejas kuģu būvētavai, ja Korejas kuģu būvētava nepildīs savas saistības saskaņā ar attiecīgo līgumu. Tāpat konstatēja, ka KEXIM sniedz pirmspiegādes kredītus kuģu būvētavām, lai finansētu kuģu būvēšanas ražošanas izmaksas, piemēram, izejmateriālu izmaksas, piegādes izmaksas un virsizmaksas līdz kuģu piegādei. Konstatēja, ka APRG programma un pirmsnosūtīšanas kredīti saskaņā ar SKP nolīguma 3. panta 1. punkta a) apakšpunktu veidoja aizliegtās subsīdijas.Parādu atlaide, parādu pārvēršana akciju kapitālā un valsts banku un valsts kontrolētu banku samaksas subsidēšana.(9) Konstatēja, ka Koreja parādu atlaides, parādu pārvēršanas akciju kapitālā un valsts banku un valsts kontrolētu banku samaksas subsidēšanas veidā SKP nolīguma 1. panta nozīmē ir piešķīrusi subsīdijas šādām kuģu būvētavām:- Samho Heavy Industries,- Daedong Shipbuilding Co. [5] un- Daewoo Shipbuilding and Marine Engineering.(10) Ir prima facie pierādījumi, ka šīs uzņēmuma pārstrukturēšanas subsīdijas ir specifiskas SKP nolīguma 2. panta 1. punkta nozīmē.Īpaši nodokļu atvieglojumi.(11) Konstatēja, ka Daewoo Shipbuilding and Marine Engineering ir guvusi labumu no divām nodokļu programmām saskaņā ar "Īpašā nodokļu režīma kontroles likumu" (īpaša aplikšana ar nodokli natūrā vai īpaša aplikšana ar nodokli aktīvu daļējas pārdalīšanas veidā), kas attiecas tikai uz pārstrukturējamiem uzņēmumiem un tādēļ ir īpašas.Secinājumi.(12) Komisija uzskata, ka sūdzības iesniedzēja apgalvojums par subsīdiju piešķiršanu ir pamatots un ka Korejas prakse rada šķēršļus tirdzniecībai Regulas 2. panta 1. punkta nozīmē, jo tā ir pretrunā SKP nolīguma 3. un 5. pantam.C. ATZINUMI PAR NELABVĒLĪGĀM TIRDZNIECĪBAS SEKĀM(13) Izmeklēšanas laikā konstatēja, ka Kopienas ražošanu ir skārusi nelabvēlīga ietekme SKP nolīguma 5. panta nozīmē un Regulas 2. panta 3. un 4. punkta nozīmē, kaitējuma veidā SKP nolīguma 5.a panta nozīmē, proti, negatīva ietekme uz tirgus sadalījumu, jaudas izmantošanu, peļņu, tirdzniecības cenām, nodarbinātību, investīcijām un būtiska kaitējuma veidā SKP nolīguma 5.c panta nozīmē, proti, ievērojamas cenu samazināšanās, [parastas] cenu samazināšanās un zaudēta noieta veidā. Pēc nozarēm, nelabvēlīgā ietekme skāra konteineru kuģus un tankkuģus naftas produktu un ķimikāliju pārvadāšanai.(14) 2001. gada novembrī CESA lūdza Komisijai pārbaudīt, vai nelabvēlīgā ietekme ir skārusi Kopienas ražošanas nozari 13 mēnešu laika posmā pēc izmeklēšanas pabeigšanas (t.i., no 2000. gada 1. decembra līdz 2001. gada 31. decembrim). Pēdējā izmeklēšana apstiprināja pirmās izmeklēšanas atzinumus. Attiecībā uz sašķidrinātās dabasgāzes pārvadātāju (LNG) nozari, tā konstatēja, ka ir vajadzīga turpmāka izmeklēšana, lai noteiktu, vai 2000. un 2001. gadā novērotā attīstība radīs noturīgu tendenci ilgākā laika posmā. Komisija turpinās uzraudzīt tirgu, jo īpaši konteineru kuģu, produktu un ķimikāliju tankkuģu un sašķidrinātās dabasgāzes pārvadātāju nozari.D. CĒLOŅSAKARĪBA(15) Konstatēja, ka iepriekšminētās subsīdijas, kas, iespējams, palielināja Korejas kuģu būvētavu pārdošanas apjomus un tirgus daļu, kā arī ievērojami samazināja to tirdzniecības cenas un radīja cenu samazinājumu, kuru konstatēja izmeklēšanas laikā, radīja nelabvēlīgu ietekmi uz Kopienas ražošanu. Šos secinājumus apstiprināja pēdējā izmeklēšana.E. KOPIENAS INTERESES(16) Kopienas kuģu būves nozare ir ļoti nozīmīga ekonomiskās darbības nozare kā tiešās nodarbinātības (kuģu būvētavās), tā netiešās nodarbinātības (apakšuzņēmumos un piegādātājsabiedrībās) ziņā. Pamatojoties uz pieejamo informāciju, šķiet pamatoti prognozēt, ka, apturot Korejas subsīdiju praksi, Kopienas ražošana varētu atgūt vismaz daļu zaudēto tirgu daļu un uzlabot tās ienesīgumu.F. SECINĀJUMI(17) Pēc iepriekšminētās izmeklēšanas Komisija secināja, ka Koreja tās kuģu būves nozarei ir sniegusi eksporta un tiesiski apstrīdamas subsīdijas SKP nolīguma nozīmē un ir radījusi nelabvēlīgu ietekmi uz Kopienas ražošanu.(18) Turklāt Kopienai ir ļoti svarīgi nodrošināt to, ka PTO partneri pilnībā atbilst saistībām, kuras ir saistošas arī Kopienai. Daudzpusējas tirdzniecības sistēmas darbībai būtiska ir iespējamās PTO neatbilstošās prakses konsekventa apkarošana.(19) Komisija apsprieda šo jautājumu ar Korejas iestādēm, lai rastu savstarpēji saskaņotu risinājumu. Tomēr, tā kā savstarpēji saskaņotu risinājumu nevarēja rast, ir jāuzsāk procedūra saistībā ar PTO Strīdu izšķiršanas vienošanos un, jo īpaši, saskaņā ar SKP nolīguma attiecīgajiem noteikumiem,IR PIEŅĒMUSI ŠO LĒMUMU.Vienīgais pants1. Subsīdiju piešķiršana dažiem Korejas tirdzniecības kuģu būvētājiem ir pretrunā ar šīs valsts saistībām saskaņā ar Pasaules Tirdzniecības organizācijas Nolīgumu un, jo īpaši, saistībā ar SKP nolīgumu, un rada "šķēršļus tirdzniecībai" Regulas (EK) Nr. 3286/94 2. panta 1. punkta nozīmē.2. Kopiena uzsāks strīda izšķiršanas procedūru pret Koreju saskaņā ar Vienošanos par normām un procedūrām strīdu izšķiršanai un citiem attiecīgiem PTO noteikumiem, lai nodrošinātu tirdzniecības šķēršļu novēršanu.Briselē, 2002. gada 8. oktobrīKomisijas vārdā —Komisijas loceklisPascal Lamy[1] OV L 349, 31.12.1994., 71. lpp.[2] OV L 41, 23.2.1995., 3. lpp.[3] Skartie ražojumi ir tirdzniecības kuģi starptautiskai tirdzniecībai, to skaitā, precīzāk: kuģi beramkravu pārvadāšanai, konteineru kuģi, produktu un ķīmisko vielu pārvadāšanas tankkuģi, sašķidrinātās dabasgāzes pārvadātāji, pasažieru un ro-ro prāmji, citi kuģi, kas nepārvadā kravu (to skaitā atklātā jūrā strādājošie kuģi) un kruīzu kuģi.[4] OV C 345, 2.12.2000.[5] Daedong nesadarbojās šajā procedūrā, tomēr tika iegūti pierādījumi, ka tas ir guvis labumu no pārstrukturēšanas procesa.--------------------------------------------------


title: 2004/782/EK: Komisijas Lēmums (2004. gada 19. novembris), ar ko pieņem saistības, kas cita starpā piedāvātas attiecībā uz Ukrainas izcelsmes silīcija karbīda importa antidempinga procedūru

text:
               20.11.2004

               LV

               Eiropas Savienības Oficiālais Vēstnesis

               L 344/37

      KOMISIJAS LĒMUMS

   (2004. gada 19. novembris),
   ar ko pieņem saistības, kas cita starpā piedāvātas attiecībā uz Ukrainas izcelsmes silīcija karbīda importa antidempinga procedūru
   (2004/782/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu ar dempinga cenām no valstīm, kas nav Eiropas Kopienas dalībvalstis (1) (še turpmāk – “Pamatregula”) un jo īpaši tās 8., 21. un 22. pantu,
   apspriedusies ar Padomdevēju komiteju,
   tā kā:
   A.   PROCEDŪRA

               (1)

               Padome ar Regulu (EK) Nr. 1100/2000 (2) piemēro galīgo antidempinga maksājumu par tāda silīcija karbīda importu, kura izcelsme cita starpā ir Ukrainā (“esošie pasākumi”).

               (2)

               Komisija 2004. gada martā, publicējot paziņojumu Eiropas Savienības Oficiālajā Vēstnesī
                   (3), paziņo par attiecīgā ražojuma, kura izcelsme cita starpā ir Ukrainā, esošo importa pasākumu starpposma pārbaudes uzsākšanu, lai noskaidrotu grozījumu nepieciešamību, ņemot vērā Eiropas Savienības paplašināšanos līdz 25 dalībvalstīm (paplašināšanās).

               (3)

               Padome nolemj, ka Kopienas interesēs ir pielāgot esošos pagaidu pasākumus, tādējādi, izvairoties no pēkšņas un pārlieki negatīvas ietekmes uz importētajiem un pasūtītājiem desmit jaunajās dalībvalstīs, kas pēc paplašināšanās tūlīt pievienojās Eiropas Savienībai (“ES 10”). Tiek ņemts vērā, ka labākais līdzeklis tā sasniegšanai ir pieņemt saistības, ko piedāvā iesaistītā puse attiecībā uz kvantitatīvajiem ierobežojumiem.

               (4)

               Komisija ar Lēmumu Nr. 2004/498/EK (4) attiecīgi pieņem īstermiņa saistības kā īpašu pasākumu, ko Ukrainā veic ražotājs – eksportētājs (publiskā akciju sabiedrība “Zaporozskij Abrasivnij Combinat”).

               (5)

               Lai nodrošinātu atbrīvojumu no antidempinga maksājuma, kas pieejams, pieņemot saistības, Regula (EK) Nr. 1100/2000 tiek grozīta ar Regulu (EK) Nr. 991/2004.

               (6)

               Lēmumā 2004/498/EK ir noteikts, ka sākumposmā saistību pieņemšanas termiņš (“sākotnējais periods”) ir ierobežots līdz sešiem mēnešiem, ciktāl tas nav pretrunā ar esošo pasākumu ierasto ilgumu, un tas beidzas pēc šī perioda, ja vien Komisija neuzskata par pienācīgu attiecīgi pagarināt īpašu pasākumu piemērošanas periodu.

               (7)

               Komisija ir atbilstoši pārbaudījusi, vai ieinteresētām pusēm desmit jaunajās dalībvalstīs, kuru dēļ bija attiecīgas saistības pieņemtas, joprojām pastāv ārkārtēji un negatīvi nosacījumi. Kā vispārējās ekspertīzes daļa tika vērtēta arī attiecīgās sabiedrības atbilstība saistībām, ko tā uzņēmusies.

         B.   NOVĒRTĒJUMS
   1.   Pašreizējo saistību saturs

               (8)

               Esošās saistības, ko piedāvājusi attiecīgā uzņēmējsabiedrība, tai cita starpā uzliek par pienākumu eksportēt pasūtītājiem ES 10 saskaņā ar tradicionālo pārdošanas modeli, ievērojot kvantitatīvo robežu, kas noteikta, pamatojoties uz iepriekšējo, tradicionālo eksporta plūsmu uz ES 10.

               (9)

               Noteikumi parakstītājai uzņēmējsabiedrībai uzliek arī par pienākumu iesniegt Komisijai (vai ar tālākpārdošanu saistītām pusēm Kopienā) regulārus un sīkus datus ikmēneša atskaites formā par tās pārdošanas apjomu uz ES 10 un pieņemt Komisijas pārbaudes vizītes. Lai būtu pilnīgi iespējams pārraudzīt arī saistību efektivitāti, no eksportētāja pastāvīgajiem pasūtītājiem ES 10 ir saņemta rakstiska piekrišana tam, ka tie nodrošina iespēju veikt pārbaudes klātienē.

         2.   Atbilstība pašreizējām saistībām

               (10)

               Pārbaudes vizītes pie ražotāja – eksportētaja un noteiktiem tā pasūtītājiem ES 10 ir apstiprinājušas, ka attiecīgā uzņēmējsabiedrība nav pārsniegusi saistībās noteikto kvantitatīvo robežu. Turklāt tika konstatēts, ka sabiedrība kopumā ir ievērojusi tās tradicionālo tirdzniecības modeli ar atsevišķiem pasūtītājiem ES 10. Turklāt saskaņā ar pieejamo informāciju nav konstatēti redzami parkāpumi, attiecīgā ražojuma importā no ES 10 uz ES 15 ar atbrīvojumu no antidempinga maksājumiem, kas saņemts, uzņemoties saistības.

         3.   Pastāvīgu saistību pieņemšanas nosacījumu analīze

               (11)

               Salīdzinot ar pieejamiem oficiāliem statistikas datiem, Komisijai iesniegto attiecīgās uzņēmējsabiedrības ikmēneša atskaišu analīze joprojām iezīmē attiecīgā ražojuma cenu atšķirību ES 10 un ES 15. Turklāt tika atzīmēts, ka importa apjomi no Ukrainas uz ES 10 kopš tās paplašināšanās ir samazinājušies, tomēr kā norādīts Regulas (EK) Nr. 991/2004 apsvērumā, līdz tās paplašināšanai 2003. gadā un 2004. gada pirmajos mēnešos tika konstatēts pārmērīgs importa apjomu palielinājums.

         C.   SECINĀJUMI
   1.   Saistību pieņemšana

               (12)

               Ņemot vērā, ka joprojām pastāv ārkārtēji un negatīvi nosacījumi, kas bija spēkā līdz paplašināšanai, saistības padarot par nepieciešamām, un ka attiecīgā uzņēmējsabiedrība ir ievērojusi saistību noteikumus to piemērošanas sākumposmā, attiecīgās uzņēmējsabiedrības piedāvāto saistību pieņemšana turpmākā periodā tiek uzskatīta par pamatotu.

               (13)

               Attiecībā uz šā turpmākā perioda ilgumu, tiek uzskatīts, ka vairāk kā sešu mēnešu saistību pieņemšanas termiņš nepieļauj atrunu par saistību pārejas raksturu, tādēļ tās pieņem tikai no 2004. gada 21. novembra līdz 2005. gada 20. maijam.

               (14)

               Attiecībā uz kvantitatīvajiem ierobežojumiem, ko piemēro gala periodā, tie ir aprēķināti, vadoties pēc tās pašas metodikas, kas tika izmantota importa kvantitatīvo ierobežojumu noteikšanai sākotnējā periodā.

               (15)

               Saskaņā ar Regulu (EK) Nr. 991/2004 saistības ražotājam – eksportētājam uzliek par pienākumu ievērot importa maksimālās cenas un saistību kontrolei attiecīgais ražotājs – eksportētājs piekrīt kopumā ievērot tā tradicionālos pārdošanas modeļus atsevišķajiem pasūtītājiem ES 10. Ražotājs – eksportētājs turklāt apzinās, ka gadījumā, ja šie pārdošanas modeļi ievērojami tiek grozīti vai saistību kontrole jebkādā veidā kļūst sarežģīta vai neiespējama, Komisija ir tiesīga atcelt uzņēmējsabiedrības saistību pieņemšanu, piemērot noteiktos galīgos antidempinga maksājumus vai koriģēt importa cenas maksimālo līmeni, vai arī veikt citas koriģējošas darbības.

               (16)

               Viens no saistību noteikumiem ir arī, ka gadījumā, ja tās jebkādā veidā tiek pārkāptas, Komisija ir tiesīga šīs saistības atcelt, to vietā piemērojot galīgos antidempinga maksājumus.

               (17)

               Turklāt uzņēmējsabiedrība regulāri sniedz Komisijai regulārus un sīkus datus par savu eksportu uz Kopienu, lai Komisija var efektīvi kontrolēt saistības.

               (18)

               Lai Komisija varētu efektīvi kontrolēt uzņēmējsabiedrības saistību izpildi, atbrīvojumu no maksājuma piešķir tad, kad attiecīgajai muitas iestādei iesniegts pieprasījums par ražojuma laišanu brīvā apgrozībā saskaņā ar saistībām, ja ir iesniegts rēķins, kurā ietverti vismaz tie informācijas punkti, kas uzskaitīti Padomes Regulas (EK) Nr. 991/2004. pielikumā. Ja kāds rēķins netiek iesniegts vai ja tas neatbilst muitai deklarētajam ražojumam, tā vietā maksājams attiecīgais antidempinga maksājums.

         2.   Izziņošana ieinteresētām pusēm

               (19)

               Visām ieinteresētam pusēm, kas iepriekš ir pieteikušās, tiek paziņots par nodomu pieņemt saistības. Kopienas ražošanas nozarē izrādīta noteikta interese par to, ka ir bijuši pārkāpumi Ukrainas silīcija karbīda eksportā uz ES 15, tomēr Komisijas pārbaudes vizīšu laikā tika konstatēts, ka attiecīgais silīcija karbīds nav Ukrainas izcelsmes ražojums. Taču Kopienas ražošanas nozarē izteikts viedoklis par to, ka saistības nav jāpieņem.

               (20)

               Kamēr Kopienas ražošanas nozares nostāja attiecībā uz saistību pieņemšanu tiek ievērota, jāņem arī vērā, kādi ir importētāju un pasūtītāju ES 10 apstākļi un vajadzības. Apsverot nepārtrauktas piegādes nozīmīgumu pasūtītājiem ES 10, tiek uzskatīts, ka tā atsver Kopienas ražosanas nozares bažas.

               (21)

               Nav citu komentāru vai iesniegtu iesniegumu, kas būtu par pamatu, lai Komisija grozītu savu nostāju šajā jautājumā,

         IR PIEŅĒMUSI ŠO LĒMUMU.
   1. pants
   Līdz ar šo tiek pieņemtas tālāk minētās saistības, ko piedāvā ražotājs – eksportētājs sakarā ar antidempinga procedūru attiecībā uz Ukrainas izcelsmes silīcija karbīda importu:

               Valsts

               Uzņēmējsabiedrība

                  TARIC papildu kods

               Ucrania

               Ražots publiskā akciju sabiedrībā “Zaporozskij Abrasivnij Combinat” Ukrainā un eksportēts pirmajam, neatkarīgajam pasūtītājam Kopienā, kas darbojas kā importētājs.

               A523

         2. pants
   Šis Lēmums stājas spēkā nākamajā dienā pēc publicēšanas Eiropas Savienības Oficiālajā Vēstnesī un ir spēkā līdz 2005. gada 20. maijam.

      Briselē, 2004. gada 19. novembrī

            Komisijas vārdā —

            Komisijas loceklis

         Pascal LAMY

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 461/2004 (OV L 77, 13.3.2004., 12. lpp.).

      (2)  OV L 125, 26.5.2000., 3. lpp. Regulā jaunākie grozījumi izdarīti ar Regulu (EK) Nr. 991/2004 (OV L 182, 19.5.2004., 18. lpp.).

      (3)  OV C 70, 20.3.2004., 15. lpp.

      (4)  OV L 183, 20.5.2004, 88. lpp.


title: 2006/735/EK: Padomes Lēmums ( 2005. gada 27. jūnijs ), lai noslēgtu Nolīgumu starp Eiropas Kopienu un Čīles Republiku par dažiem gaisa pārvadājumu pakalpojumu aspektiem

text:
               31.10.2006

               LV

               Eiropas Savienības Oficiālais Vēstnesis

               L 300/53

      PADOMES LĒMUMS

   (2005. gada 27. jūnijs),
   lai noslēgtu Nolīgumu starp Eiropas Kopienu un Čīles Republiku par dažiem gaisa pārvadājumu pakalpojumu aspektiem
   (2006/735/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu,
   tā kā:

               (1)

               Padome 2003. gada 5. jūnijā pieņēma lēmumu pilnvarot Komisiju sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (2)

               Komisija Kopienas vārdā ir apspriedusi nolīgumu ar Čīles Republiku par dažiem gaisa pārvadājumu pakalpojumu aspektiem saskaņā ar mehānismiem un norādījumiem, kas ietverti minētā lēmuma pielikumā.

               (3)

               Nolīgums ir parakstīts Kopienas vārdā, ņemot vērā tā iespējamo noslēgšanu vēlāk.

               (4)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Čīles Republiku par dažiem gaisa pārvadājumu pakalpojumu aspektiem.
   Nolīguma teksts ir pievienots šim lēmumam (1).
   2. pants
   Ar šo Padomes priekšsēdētājs tiek pilnvarots norīkot personu, kas tiesīga sniegt nolīguma 8. panta 1. punktā paredzēto paziņojumu.

      Luksemburgā, 2005. gada 27. jūnijā

            Padomes vārdā –

            priekšsēdētājs

         L. LUX

      (1)  Sk. šā Oficiālā Vēstneša 46 lpp.


title: 2006/114/EK: Padomes Lēmums ( 2006. gada 14. februāris ), ar ko pagarina to pasākumu piemērošanas laikposmu, kuri paredzēti Lēmumā 2002/148/EK, ar kuru noslēdz konsultācijas ar Zimbabvi saskaņā ar ĀKK un EK Partnerattiecību nolīguma 96. pantu

text:
               18.2.2006

               LV

               Eiropas Savienības Oficiālais Vēstnesis

               L 48/26

      PADOMES LĒMUMS

   (2006. gada 14. februāris),
   ar ko pagarina to pasākumu piemērošanas laikposmu, kuri paredzēti Lēmumā 2002/148/EK, ar kuru noslēdz konsultācijas ar Zimbabvi saskaņā ar ĀKK un EK Partnerattiecību nolīguma 96. pantu
   (2006/114/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu,
   ņemot vērā Iekšējo nolīgumu (1) par pasākumiem, kas jāveic, un procedūrām, kas jāievēro, lai īstenotu ĀKK un EK Partnerattiecību nolīgumu, kas parakstīts Kotonū 2000. gada 23. jūnijā (2), un jo īpaši tā 3. pantu,
   ņemot vērā Komisijas priekšlikumu,
   tā kā:

               (1)

               Ar Lēmumu 2002/148/EK (3) tika pabeigtas konsultācijas ar Zimbabves Republiku saskaņā ar ĀKK un EK Partnerattiecību nolīguma 96. panta 2. punkta c) apakšpunktu un tika veikti attiecīgie pasākumi, kas precizēti minētā lēmuma pielikumā.

               (2)

               Ar Lēmumu 2005/139/EK (4) Lēmuma 2002/148/EK 2. pantā minēto pasākumu piemērošanu, kuru pagarināja līdz 2004. gada 20. februārim ar Lēmumu 2003/112/EK (5) un līdz 2005. gada 20. februārim ar Lēmumu 2004/157/EK (6), pagarināja līdz 2006. gada 20. februārim.

               (3)

               Zimbabves valdība turpina pārkāpt būtiskos elementus, kas minēti ĀKK un EK Partnerattiecību nolīguma 9. pantā, un pašreizējie apstākļi šajā valstī nenodrošina cilvēktiesību, demokrātijas principu un tiesiskuma ievērošanu.

               (4)

               Tādēļ pasākumu piemērošanas laiks būtu jāpagarina,

         IR PIEŅĒMUSI ŠĀDU LĒMUMU.
   1. pants
   Lēmuma 2002/148/EK 2. pantā minēto pasākumu īstenošanas laikposmu pagarina līdz 2007. gada 20. februārim. Šos pasākumus pastāvīgi pārskata.
   Vēstule šā lēmuma pielikumā ir adresēta Zimbabves prezidentam.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2006. gada 14. februārī

            Padomes vārdā —

            priekšsēdētājs

         K.-H. GRASSER

      (1)  OV L 317, 15.12.2000., 376. lpp.

      (2)  OV L 317, 15.12.2000., 3. lpp.

      (3)  OV L 50, 21.2.2002., 64. lpp.

      (4)  OV L 48, 19.2.2005., 28. lpp.

      (5)  OV L 46, 20.2.2003., 25. lpp.

      (6)  OV L 50, 20.2.2004., 60. lpp.

      PIELIKUMS
      Briselē,
      Eiropas Savienība piešķir lielu nozīmi ĀKK un EK Partnerattiecību nolīguma 9. panta noteikumiem. Partnerattiecību nolīguma būtiskie elementi ir cilvēktiesību ievērošana, demokrātiskas iestādes un tiesiskums, kas līdz ar to ir mūsu attiecību pamatā.
      Ar 2002. gada 19. februāra vēstuli Eiropas Savienība Jūs informēja par savu lēmumu pabeigt konsultācijas, kuras notika saskaņā ar ĀKK un EK Partnerattiecību nolīguma 96. pantu, un veikt konkrētus “attiecīgus pasākumus” minētā nolīguma 96. panta 2. punkta c) apakšpunkta nozīmē.
      Ar 2003. gada 19. februāra, 2004. gada 19. februāra un 2005. gada 18. februāra vēstuli Eiropas Savienība Jūs informēja par tās lēmumu neatcelt attiecīgos pasākumus un pagarināt to piemērošanas ilgumu līdz attiecīgi 2004. gada 20. februārim, 2005. gada 20. februārim un 2006. gada 20. februārim.
      Pēc divpadsmit mēnešu laikposma Eiropas Savienība uzskata, ka Zimbabves valdība nav panākusi nozīmīgu uzlabojumu piecās jomās, kuras minētas Padomes 2002. gada 18. februāra lēmumā.
      Ņemot vērā iepriekš minēto, Eiropas Savienība neuzskata, ka attiecīgos pasākumus būtu jāatceļ, un tā ir nolēmusi to piemērošanas termiņu pagarināt līdz 2007. gada 20. februārim. Eiropas Savienība uzmanīgi sekos pārmaiņām Zimbabvē, un tā vēlreiz uzsver, ka nesoda Zimbabves tautu un turpinās sniegt ieguldījumu humānos pasākumos un projektos, kas tieši atbalsta iedzīvotājus, jo īpaši sociālajā jomā un demokratizācijas, cilvēktiesību ievērošanas un tiesiskas valsts jomās, kuras minētie pasākumi neietekmē.
      Eiropas Savienība atgādina, ka atbilstīgu pasākumu piemērošana ĀKK un EK Partnerattiecību nolīguma 96. panta nozīmē nav šķērslis politiskam dialogam, kā noteikts šā paša nolīguma 8. pantā. Šajā sakarā Eiropas Savienība vēlas uzsvērt nozīmi, ko tā piešķir EK un Zimbabves turpmākai sadarbībai, un vēlas apliecināt savu gatavību iesaistīties 9. EAF programmēšanā, ja nosacījumi būs izpildīti, un uzskata, ka tā varētu būt dialoga iespēja starp abiem partneriem.
      Šajā nolūkā Eiropas Savienība vēlas, lai Jūs un Jūsu valdība darītu visu iespējamo, lai atjaunotu Partnerattiecību nolīguma būtisko principu ievērošanu, tādējādi radot iespēju atjaunot mūsu sadarbību, kad apstākļi to atļaus.
      Ar cieņu

            Komisijas vārdā —
         A. PIEBALGS

            Padomes vārdā —
         K.-H. GRASSER


title: EBTA valstu Pastāvīgās komitejas Lēmums Nr. 5/2016/PK (2016. gada 22. septembris) par finanšu mehānisma (2014–2021) programmu un projektu revīziju [2017/315]

text:
               23.2.2017

               LV

               Eiropas Savienības Oficiālais Vēstnesis

               L 45/18

         EBTA VALSTU PASTĀVĪGĀS KOMITEJAS LĒMUMS Nr. 5/2016/PK
   (2016. gada 22. septembris)
   par finanšu mehānisma (2014–2021) programmu un projektu revīziju [2017/315]
   EBTA VALSTU PASTĀVĪGĀ KOMITEJA,
   ņemot vērā Līgumu par Eiropas Ekonomikas zonu, turpmāk “EEZ līgums”,
   ņemot vērā Nolīgumu starp Eiropas Savienību, Islandi, Lihtenšteinas Firstisti un Norvēģijas Karalisti par EEZ finanšu mehānismu laika posmam no 2014. gada līdz 2021. gadam,
   ņemot vērā 38.c protokolu par EEZ finanšu mehānismu, kas EEZ līgumā iekļauts ar iepriekš minēto Nolīgumu starp Eiropas Savienību, Islandi, Lihtenšteinas Firstisti un Norvēģijas Karalisti par EEZ finanšu mehānismu laika posmam no 2014. gada līdz 2021. gadam,
   ņemot vērā Nolīgumu starp Norvēģijas Karalisti un Eiropas Savienību par Norvēģijas finanšu mehānismu laika posmam no 2014. gada līdz 2021. gadam,
   ņemot vērā EBTA valstu Pastāvīgās komitejas 2016. gada 2. jūnija Lēmumu Nr. 2/2016/PK, ar ko groza EBTA valstu Pastāvīgās komitejas 2004. gada 3. jūnija Lēmumu Nr. 4/2004/PK, ar kuru izveido Finanšu mehānisma komiteju,
   ņemot vērā EBTA valstu Pastāvīgās komitejas 2016. gada 2. jūnija Lēmumu Nr. 3/2016/PK, ar ko paplašina EEZ finanšu mehānisma un Norvēģijas finanšu mehānisma biroja uzdevumus,
   ņemot vērā EUI/Tiesas komitejas 2002. gada 23. oktobra Lēmumu Nr. 5/2002 par EBTA Revidentu padomes pilnvarām (“trīs valstu sastāvā”),
   IR PIEŅĒMUSI ŠO LĒMUMU.
   1. pants
   Revidentu padome darbojas kā augstākā revīzijas iestāde, kas veic programmu un projektu revīziju, kuri īstenoti EEZ finanšu mehānisma (2014–2021) ietvaros (turpmāk “EEZ finanšu mehānisms”). Tas paredz programmu un projektu revīziju saņēmējvalstīs, saņēmējvalstu programmu un projektu pārvaldības revīziju un EEZ finanšu mehānisma īstenošanas revīziju. Revidentu padome var revidēt arī finanšu mehānisma biroju attiecībā uz EEZ finanšu mehānismu.
   2. pants
   Revidentu padomi veido EBTA valstu – EEZ līguma dalībvalstu – pilsoņi, vēlams, EBTA valstu augstāko revīzijas institūciju locekļi. Viņu neatkarībai ir jābūt neapšaubāmai. EBTA ierēdni nevar iecelt par revidentu, ja nav pagājuši trīs gadi pēc tam, kad viņš beidzis pildīt savu amatu kādā no EBTA institūcijām.
   3. pants
   Revidentu padomes locekļi, kuri veic revīzijas saskaņā ar 1. pantu, ir tās pašas personas, kas ieceltas amatā saskaņā ar EUI/Tiesas komitejas 2013. gada 12. decembra lēmumiem Nr. 9, Nr. 10 un Nr. 11 par EBTA Revidentu padomes locekļu iecelšanu amatā (“trīs valstu sastāvā”), uz šajā lēmumā noteikto laika posmu. Pilnvaru laikam beidzoties, Revidentu padomes locekļi, kuri veic revīziju saskaņā ar 1. pantu, ir personas, kas ieceltas amatā saskaņā ar EUI/Tiesas komitejas lēmumu.
   4. pants
   Revidentu padomes locekļi ir pilnīgi neatkarīgi savu pienākumu izpildē.
   5. pants
   Revidentu padomes locekļi cieši sadarbojas ar personu vai personām, kam ir uzticēta attiecīgo revīziju veikšana saskaņā ar Norvēģijas finanšu mehānismu laika posmam no 2014. gada līdz 2021. gadam attiecībā uz to darbību revīzijām, kas saistītas ar abiem finanšu mehānismiem.
   6. pants
   Atbilstošu un proporcionālu revīziju, kā minēts 1. pantā, izmaksas sedz no EEZ finanšu mehānisma administratīvā budžeta. Pamatojoties uz Revidentu padomes budžeta priekšlikumu un Finanšu mehānisma komitejas (turpmāk “FMK”) ieteikumu, Pastāvīgā komiteja vienojas par summu, ko piešķir šim nolūkam.
   7. pants
   Revidentu padome var izmantot neatkarīgu ekspertu palīdzību. Neatkarīgiem ekspertiem ir jāatbilst tādām pašām neatkarības prasībām un jāpilda tādi paši sadarbības pienākumi, kas noteikti 5. pantā, kā Revidentu padomes locekļiem.
   8. pants
   Revidentu padomei ir jāinformē FMK un jāziņo EBTA valstu Pastāvīgajai komitejai par 1. pantā minētās revīzijas veikšanu. Tā var iesniegt rīcības priekšlikumus.
   9. pants
   Revidentu padome ierosina darba uzdevumu aprakstus attiecībā uz 1. pantā minēto revīziju un pēc apspriešanās ar FMK iesniedz tos EBTA valstu Pastāvīgajai komitejai pieņemšanai.
   10. pants
   Šis lēmums stājas spēkā nekavējoties.
   11. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

      Briselē, 2016. gada 22. septembrī

            Pastāvīgās komitejas vārdā –

            priekšsēdētājs

         Bergdis ELLERTSDÓTTIR

            ģenerālsekretārs

         Kristinn F. ÁRNASON


title: Padomes Lēmums 2006/317/KĀDP ( 2006. gada 10. aprīlis ), lai noslēgtu Nolīgumu starp Eiropas Savienību un Horvātijas Republiku par drošības procedūrām klasificētas informācijas apmaiņai

text:
               29.4.2006

               LV

               Eiropas Savienības Oficiālais Vēstnesis

               L 116/73

         PADOMES LĒMUMS 2006/317/KĀDP
   (2006. gada 10. aprīlis),
   lai noslēgtu Nolīgumu starp Eiropas Savienību un Horvātijas Republiku par drošības procedūrām klasificētas informācijas apmaiņai
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. un 38. pantu,
   ņemot vērā prezidentvalsts ieteikumu,
   tā kā:

               (1)

               Padome 2003. gada 27. un 28. novembra sanāksmē nolēma pilnvarot prezidentvalsti, kam palīdzētu ģenerālsekretārs/Augstais pārstāvis (ĢS/AP), saskaņā ar 24. un 38. pantu Līgumā par Eiropas Savienību sākt sarunas ar dažām trešām valstīm, lai Eiropas Savienība ar katru no tām noslēgtu nolīgumu par drošības procedūrām klasificētas informācijas apmaiņai.

               (2)

               Saskaņā ar minēto pilnvarojumu sākt sarunas prezidentvalsts, kam palīdz ĢS/AP, apsprieda ar Horvātijas Republiku Nolīgumu par drošības procedūrām klasificētas informācijas apmaiņai.

               (3)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts Nolīgums starp Eiropas Savienību un Horvātijas Republiku par drošības procedūrām klasificētas informācijas apmaiņai.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt minēto nolīgumu, lai tas kļūtu saistošs Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2006. gada 10. aprīlī

            Padomes vārdā —

            priekšsēdētāja

         U. PLASSNIK

    ---documentbreak---

               29.4.2006

               LV

               Eiropas Savienības Oficiālais Vēstnesis

               L 116/74

         TULKOJUMS
   NOLĪGUMS
   starp Horvātijas Republiku un Eiropas Savienību par drošības procedūrām klasificētas informācijas apmaiņai
   HORVĀTIJAS REPUBLIKA,
   no vienas puses, un
   EIROPAS SAVIENĪBA, turpmāk “ES”, ko pārstāv Eiropas Savienības Padomes prezidentvalsts,
   no otras puses,
   turpmāk “Puses”,
   ŅEMOT VĒRĀ, ka Pusēm ir kopīgi mērķi – stiprināt savu drošību visiem iespējamiem līdzekļiem un nodrošināt saviem pilsoņiem augstu aizsardzības līmeni drošības telpā;
   ŅEMOT VĒRĀ, ka Puses ir vienisprātis par to, ka būtu jāizvērš savstarpējas apspriedes un sadarbība vispārsvarīgos jautājumos drošības jomā;
   ŅEMOT VĒRĀ, ka tādēļ šajā sakarā ir pastāvīga vajadzība Pusēm apmainīties ar klasificētu informāciju;
   APZINOTIES, ka pilnvērtīgām un iedarbīgām apspriedēm un sadarbībai var būt vajadzīga piekļuve Pušu klasificētai informācijai un materiāliem, kā arī Pusēm var būt nepieciešams apmainīties ar klasificētu informāciju un saistītiem materiāliem;
   APZINOTIES, ka piekļuve klasificētai informācijai un saistītiem materiāliem un to apmaiņa prasa atbilstīgus drošības pasākumus,
   IR VIENOJUŠĀS PAR TURPMĀKO.
   1. pants
   Lai īstenotu mērķi visiem iespējamiem līdzekļiem stiprināt katras Puses drošību, šis nolīgums attiecas uz jebkādas formas klasificētu informāciju vai materiāliem, ko Puses nodod viena otrai vai ar ko tās savā starpā apmainās.
   2. pants
   Šajā nolīgumā klasificēta informācija ir jebkura informācija (proti, zināšanas, ko jebkādā formā var nodot citiem) vai materiāli, par ko ir noteikts, ka tiem vajadzīga aizsardzība pret neatļautu izpaušanu, un kam ir piešķirta attiecīga drošības klasifikācijā (turpmāk “klasificēta informācija”).
   3. pants
   Šajā nolīgumā “ES” ir Eiropas Savienības Padome (turpmāk “Padome”), ģenerālsekretārs/Augstais pārstāvis un Padomes Ģenerālsekretariāts, kā arī Eiropas Kopienu Komisija (turpmāk “Eiropas Komisija”).
   4. pants
   Katra Puse:

               a)

               sargā un glabā klasificētu informāciju, ko Puses nodod viena otrai vai ar ko tās savā starpā apmainās un uz ko attiecas šis nolīgums;

               b)

               nodrošina to, ka klasificētā informācija, ko Puses nodod viena otrai vai ar ko tās savā starpā apmainās un uz ko attiecas šis nolīgums, saglabā to drošības klasifikāciju, ko tai piešķīrusi sniedzēja Puse. Saņēmēja Puse sargā un glabā klasificētu informāciju saskaņā ar saviem drošības noteikumiem, kuri attiecas uz informāciju vai materiāliem, kam ir līdzvērtīga drošības klasifikācija, kā norādīts drošības pasākumos, ko izstrādā saskaņā ar 11. un 12. pantu;

               c)

               klasificētu informāciju, uz ko attiecas šis nolīgums, lieto vienīgi tiem nolūkiem, kādus noteikusi izcelsmes iestāde un kādiem informācija ir nodota vai saņemta apmaiņā;

               d)

               klasificētu informāciju, uz ko attiecas šis nolīgums, neizpauž trešām personām vai ES iestādēm vai struktūrām, kas nav minētas 3. pantā, ja nav saņemta izcelsmes iestādes iepriekšēja piekrišana.

         5. pants
   1.   Saskaņā ar izcelsmes kontroles principu klasificētu informāciju var izpaust vai atklāt viena Puse, “sniedzēja Puse”, otrai Pusei, “saņēmējai Pusei”.
   2.   Lai informāciju atklātu saņēmējiem, kas nav šā nolīguma Puses, saņēmēja Puse – iepriekš saņemot sniedzējas Puses piekrišanu – pieņem lēmumu par klasificētas informācijas izpaušanu vai atklāšanu saskaņā ar izcelsmes kontroles principu, kā paredzēts attiecīgās Puses drošības noteikumos.
   3.   Īstenojot 1. un 2. punktu, nav atļauta nekāda vispārēja informācijas atklāšana, ja vien Puses nav izstrādājušas procedūras un vienojušās par tām attiecībā uz konkrētu kategoriju informāciju, kas ir būtiska to operatīvām vajadzībām.
   6. pants
   Lai nodrošinātu to, ka klasificētai informācijai, uz ko attiecas šis nolīgums, piemēro līdzvērtīgu aizsardzības līmeni, Horvātijas Republikai, ES un ES struktūrām, kā noteikts šā nolīguma 3. pantā, ir drošības organizācija un drošības programmas, kas balstās uz tādiem drošības pamatprincipiem un standartu minimumu, ko īsteno Pušu drošības sistēmās, kuras izstrādā saskaņā ar 11. un 12. pantu.
   7. pants
   1.   Puses nodrošina, ka visas personas, kurām amata pienākumu pildīšanai ir vajadzīga piekļuve klasificētai informācijai, kas nodota vai saņemta apmaiņā saskaņā ar šo nolīgumu, vai kuru pienākumi vai funkcijas var dot tām šādu piekļuvi, ir atbilstīga drošības pielaide, pirms šīm personām atļauj piekļuvi šādai informācijai.
   2.   Drošības pielaides procedūras izstrādā tā, lai noteiktu, vai attiecīgajai personai drīkst nodrošināt piekļuvi klasificētai informācijai, ņemot vērā attiecīgās personas lojalitāti, uzticamību un noturību.
   8. pants
   Puses sniedz savstarpēju palīdzību attiecībā uz tādas klasificētas informācijas drošību, uz kuru attiecas šis nolīgums, un drošības jautājumiem, kas izraisa kopīgu ieinteresētību. Iestādes, kā tās definētas 11. pantā, rīko savstarpējas apspriedes par drošības jautājumiem un drošības pārbaudes, lai izvērtētu to drošības pasākumu efektivitāti attiecīgo iestāžu atbildības jomā, ko nosaka saskaņā ar 11. un 12. pantu.
   9. pants
   1.   Šajā nolīgumā:

               a)

               attiecībā uz ES:
               visu korespondenci sūta Padomei uz šādu adresi:

                              Council of the European Union

                              Chief Registry Officer

                              Rue de la Loi/Wetstraat, 175

                              B-1048 Brussels

                     .
               Padomes Kancelejas vadītājs visu korespondenci pārsūta dalībvalstīm un Eiropas Komisijai, ievērojot 2. punktu;

               b)

               attiecībā uz Horvātijas Republiku:
               visu korespondenci adresē:

                              Republic of Croatia

                              Office of the National Security Council –

                              Central Registry

                              Jurjevska 34

                              10000 Zagreb

                     ar Horvātijas Republikas pārstāvniecības Eiropas Kopienās starpniecību, izmantojot šādu adresi:

                              Mission of the Republic of Croatia to the European Communities

                              Sub-Registry Officer

                              Avenue des Arts 50

                              B-1000 Brussels

                     .

         2.   Vienas Puses sūtīto korespondenci, kas ir pieejama tikai konkrētiem kompetentiem tās ierēdņiem, struktūrām vai dienestiem, izņēmuma gadījumos operatīvu iemeslu dēļ var adresēt vai tā var būt pieejama tikai konkrētiem kompetentiem otrās Puses ierēdņiem, struktūrām vai dienestiem, kas īpaši izraudzīti par saņēmējiem, ņemot vērā viņu kompetenci un ievērojot informācijas nepieciešamības principu. Attiecībā uz ES šo korespondenci sūta ar Padomes Kancelejas vadītāja starpniecību.
   10. pants
   Horvātijas Republikas ārlietu un Eiropas integrācijas lietu ministrs, Padomes ģenerālsekretārs un Eiropas Komisijas ģenerālsekretārs pārrauga šā nolīguma īstenošanu.
   11. pants
   Lai īstenotu šo nolīgumu:

               1)

               Valsts Drošības padomes birojs kā Horvātijas Republikas valsts drošības iestāde, rīkojoties Horvātijas Republikas valdības vārdā un tās pakļautībā, ir atbildīgs par to, lai izstrādātu drošības pasākumus tās klasificētas informācijas drošībai un aizsardzībai, ko Horvātijas Republikai sniedz saskaņā ar šo nolīgumu;

               2)

               Padomes Ģenerālsekretariāta Drošības birojs Padomes ģenerālsekretāra vadībā un viņa uzdevumā, rīkojoties Padomes vārdā un tās pakļautībā, ir atbildīgs par to, lai tiktu izstrādāti drošības pasākumi tās klasificētās informācijas drošībai un aizsardzībai, ko Eiropas Savienībai sniedz saskaņā ar šo nolīgumu;

               3)

               Eiropas Komisijas Drošības direktorāts, rīkojoties Eiropas Komisijas vārdā un tās pakļautībā, ir atbildīgs par to, lai tiktu izstrādāti drošības pasākumi tās klasificētās informācijas drošībai, kuru sniedz vai kuras apmaiņa saskaņā ar šo nolīgumu notiek Eiropas Komisijā un tās telpās.

         12. pants
   Drošības pasākumi, ko izstrādā saskaņā ar 11. pantu, attiecīgajiem trim birojiem vienojoties, nosaka standartus, lai savstarpēji garantētu drošību klasificētai informācijai, uz kuru attiecas šis nolīgums. Attiecībā uz ES šos standartus apstiprina Padomes Drošības komitejai.
   13. pants
   Šā nolīguma 11. pantā noteiktās iestādes izstrādā procedūras, kas jāievēro, ja ir aizdomas vai pierādījumi, ka ir apdraudēta tās klasificētās informācijas slepenība, uz kuru attiecas šis nolīgums.
   14. pants
   Pirms Puses viena otrai nodod klasificētu informāciju, uz ko attiecas šis nolīgums, 11. punktā noteiktajām atbildīgajām drošības iestādēm ir jāvienojas par to, ka saņēmēja Puse spēj sargāt un glabāt informāciju, uz ko attiecas šis nolīgums, atbilstīgi pasākumiem, ko izstrādā saskaņā ar 11. un 12. pantu.
   15. pants
   Šis nolīgums neliedz Pusēm slēgt citus nolīgumus par tādas klasificētas informācijas nodošanu vai apmaiņu, uz ko attiecas šis nolīgums, ja vien tie nav pretrunā ar šo nolīgumu.
   16. pants
   Visas Pušu domstarpības, kas rodas, interpretējot vai piemērojot šo nolīgumu, risina Pušu savstarpējās sarunās.
   17. pants
   1.   Šis nolīgums stājas spēkā pirmā mēneša pirmajā dienā pēc tam, kad Puses viena otrai rakstiski paziņojušas par to iekšējo procedūru pabeigšanu, kas vajadzīgas, lai šis nolīgums stātos spēkā.
   2.   Pēc jebkuras Puses lūguma šo nolīgumu var pārskatīt, lai apsvērtu iespējamos grozījumus.
   3.   Jebkurus grozījumus šajā nolīgumā veic vienīgi rakstiski, abām Pusēm savstarpēji vienojoties. Tie stājas spēkā pēc 1. punktā paredzētās savstarpējās paziņošanas.
   18. pants
   Jebkura Puse var denonsēt šo nolīgumu, iesniedzot rakstisku denonsēšanas paziņojumu otrai Pusei. Šāda denonsēšana stājas spēkā sešus mēnešus pēc tam, kad otra Puse saņēmusi paziņojumu, bet neietekmē saistības, kas jau radušās, pamatojoties uz šo nolīgumu. Jo īpaši visu klasificēto informāciju, kura sniegta vai kuras apmaiņa veikta saskaņā ar šo nolīgumu, turpina aizsargāt saskaņā ar šeit izklāstītajiem noteikumiem.
   TO APLIECINOT, pilnvarotie ir parakstījuši šo nolīgumu.

      Luksemburgā, divtūkstoš sestā gada desmitajā aprīlī, divos oriģināleksemplāros angļu valodā.


title: 2004/931/KĀDP: Politikas un Drošības Komitejas Lēmums EUPOL Kinshasa/1/2004 (2004. gada 9. decembris) par ES Policijas misijas Kinšasā (KDR), EUPOL “Kinshasa”, vadītāja iecelšanu

text:
               31.12.2004

               LV

               Eiropas Savienības Oficiālais Vēstnesis

               L 396/61

      POLITIKAS UN DROŠĪBAS KOMITEJAS LĒMUMS EUPOL KINSHASA/1/2004

   (2004. gada 9. decembris)
   par ES Policijas misijas Kinšasā (KDR), EUPOL “Kinshasa”, vadītāja iecelšanu
   (2004/931/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 25. panta 3. punktu,
   ņemot vērā Padomes Vienoto rīcību 2004/847/KĀDP (2004. gada 9. decembris) par ES Policijas misijas Kinšasā (KDR) sākšanu (1), jo īpaši tās 5. un 8. pantu,
   tā kā:

               (1)

               Vienotās rīcības 2004/847/KĀDP 5. un 8. pantā paredzēts, ka Padome pilnvaro Politikas un drošības komiteju pieņemt attiecīgus lēmumus saskaņā ar Līguma par Eiropas Savienību 25. pantu, tostarp pēc Ģenerālsekretāra/Augstā pārstāvja priekšlikuma iecelt misijas vadītāju.

               (2)

               Ģenerālsekretārs/Augstais pārstāvis ir ierosinājis iecelt Adílio CUSTÓDIO kungu,

         IR PIEŅĒMUSI ŠO LĒMUMU.
   1. pants
   Ar šo Adílio CUSTÓDIO kungs ir iecelts par ES Policijas misijas Kinšasā (KDR) attiecībā uz Integrētu policijas vienību (IPV) (EUPOL Kinshasa) vadītāju no tās dienas, kad misija sāksies. Līdz tai dienai viņš darbojas kā Plānošanas grupas vadītājs.
   2. pants
   Šis lēmums stājas spēkā tā pieņemšanas dienā.
   To piemēro līdz 2005. gada 31. decembrim.

      Briselē, 2004. gada 9. decembrī

            Politikas un drošības komitejas vārdā —

            priekšsēdētājs

         A. HAMER

      (1)  OV L 367, 14.12.2004., 30. lpp.


title: Padomes Lēmums (KĀDP) 2017/1512 (2017. gada 30. augusts), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

text:
               31.8.2017

               LV

               Eiropas Savienības Oficiālais Vēstnesis

               L 224/118

         PADOMES LĒMUMS (KĀDP) 2017/1512
   (2017. gada 30. augusts),
   ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 22. aprīlī pieņēma Lēmumu 2013/183/KĀDP (1) par ierobežojošiem pasākumiem pret Korejas Tautas Demokrātisko Republiku (“KTDR”), ar ko aizstāja Lēmumu 2010/800/KĀDP (2) un inter alia īstenoja Apvienoto Nāciju Organizācijas Drošības padomes rezolūcijas (“ANO DPR”) 1718 (2006), 1874 (2009), 2087 (2013) un 2094 (2013).

               (2)

               ANO Drošības padome 2016. gada 2. martā pieņēma ANO DPR 2270 (2016), ar kuru nosaka jaunus pasākumus pret KTDR.

               (3)

               Padome 2016. gada 31. martā pieņēma Lēmumu (KĀDP) 2016/476 (3), ar kuru īsteno minētos pasākumus.

               (4)

               Padome 2016. gada 27. maijā pieņēma Lēmumu (KĀDP) 2016/849 (4) par ierobežojošiem pasākumiem pret KTDR, ar ko aizstāja Lēmumu 2013/183/KĀDP un inter alia īstenoja ANO DPR 1718 (2006), 1874 (2009), 2087 (2013), 2094 (2013) un 2270 (2016).

               (5)

               ANO DPR (2016) 2270 ir paredzēts, ka aktīvu iesaldēšanu piemēro KTDR valdības vai Korejas Strādnieku partijas vienībām, vai personām, kas rīkojas to vārdā vai pēc to norādījumiem, ja kāda ANO dalībvalsts konstatē, ka tās ir saistītas ar KTDR kodolprogrammām vai ballistisko raķešu programmām vai ar citām darbībām, kas ir aizliegtas ar attiecīgajām ANO DPR. Turklāt Padome uzskata, ka personas, kas rīkojas KTDR valdības vai Korejas Strādnieku partijas vienību vārdā vai pēc to norādījumiem, ja Padome konstatē, ka tās ir saistītas ar KTDR kodolprogrammām vai ballistisko raķešu programmām vai ar citām darbībām, kas ir aizliegtas ar attiecīgajām ANO DPR, būtu jāpakļauj ceļošanas ierobežojumiem.

               (6)

               Padome uzskata, ka ir nepieciešams iekļaut jaunu pielikumu, kurā būtu iekļautas minētās personas un vienības.

               (7)

               ANO DPR 2270 (2016) ir paredzēts arī tas, ka aktīvu iesaldēšanu, ko piemēro KTDR valdības vai Korejas Strādnieku partijas vienībām, vai personām, kas rīkojas to vārdā vai pēc to norādījumiem, nepiemēro tad, ja finansējums, citi finanšu līdzekļi vai saimnieciskie resursi ir vajadzīgi, lai veiktu KTDR misiju darbības ANO un citās specializētajās aģentūrās.

               (8)

               Ir vajadzīga Savienības turpmāka rīcība, lai īstenotu dažus pasākumus, kas paredzēti šajā lēmumā.

               (9)

               Tāpēc Lēmums (KĀDP) 2016/849 būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu (KĀDP) 2016/849 groza šādi:

               1)

               lēmuma 13. pantu groza šādi:

                           a)

                           panta 2. punktu aizstāj ar šādu:

                                       “2.

                                       Dalībvalstu jurisdikcijā esošās finanšu iestādes atturas vai pārtrauc piedalīties jebkādos darījumos ar:

                                                   a)

                                                   bankām, kuru domicils ir KTDR, tostarp KTDR centrālo banku;

                                                   b)

                                                   tādu banku filiālēm vai meitasuzņēmumiem dalībvalstu jurisdikcijā, kuru domicils ir KTDR;

                                                   c)

                                                   tādu banku filiālēm vai meitasuzņēmumiem ārpus dalībvalstu jurisdikcijas, kuru domicils ir KTDR;

                                                   d)

                                                   finanšu vienībām, kuru domicils nav KTDR un kuras ir dalībvalstu jurisdikcijā, un kuras kontrolē personas vai vienības KTDR; vai

                                                   e)

                                                   finanšu vienībām, kuru domicils nav KTDR vai kuras nav dalībvalstu jurisdikcijā, bet kuras ir tādu personu vai vienību kontrolē, kam ir domicils KTDR,
                                                   ja vien uz šādiem darījumiem neattiecas 3. punkta darbības joma un ja tie nav atļauti saskaņā ar 4. punktu.”;

                           b)

                           panta 5. punktu aizstāj ar šādu:

                                       “5.

                                       Šā panta 4. punktā minēto iepriekšējo atļauju neprasa, ja līdzekļu pārvedums vai darījums ir vajadzīgs dalībvalsts oficiāliem diplomātiskās vai konsulārās misijas nolūkiem KTDR vai starptautiskai organizācijai, kam ir imunitāte KTDR saskaņā ar starptautiskajām tiesībām.”;

               2)

               lēmuma 18. panta 2. punktu aizstāj ar šādu:
               “2.   Dalībvalstis aizliedz iebraukt savās ostās jebkuram kuģim, ja to rīcībā ir informācija, kas dod pietiekamu pamatu uzskatīt, ka minētais kuģis tieši vai netieši ir kādas I, II, III vai V pielikumā uzskaitītās personas vai vienības īpašumā vai kontrolē vai ka uz tā atrodas krava, kuras piegāde, pārdošana, nodošana vai eksports ir aizliegts saskaņā ar ANO DPR 1718 (2006), 1874 (2009), 2087 (2013), 2094 (2013) vai 2270 (2016) vai ar šo lēmumu.”;

               3)

               lēmuma 20. panta 1. punktu aizstāj ar šādu:
               “1.   Ir aizliegts iznomāt vai fraktēt dalībvalstu karoga kuģus vai gaisa kuģus vai sniegt apkalpes pakalpojumus KTDR, jebkurām I, II, III vai V pielikumā uzskaitītajām personām vai vienībām, jebkurām citām KTDR vienībām, jebkurām citām personām vai vienībām, attiecībā uz kurām dalībvalsts konstatē, ka tās ir palīdzējušas izvairīties no sankcijām vai pārkāpt ANO DPR 1718 (2006), 1874 (2009), 2087 (2013), 2094 (2013) vai 2270 (2016) vai šā lēmuma noteikumus, jebkurām personām vai vienībām, kas darbojas iepriekšminēto vārdā vai vadībā, vai jebkurām vienībām, kas ir iepriekšminēto īpašumā vai kontrolē.”;

               4)

               lēmuma 23. panta 1. punktam pievieno šādu apakšpunktu:

                           “d)

                           tās personas un vienības, kas darbojas KTDR valdības vai Korejas Strādnieku partijas vārdā vai vadībā, attiecībā uz kurām Padome konstatē, ka tās ir saistītas ar KTDR kodolprogrammām vai ballistisko raķešu programmām vai ar citām darbībām, kuras ir aizliegtas ar ANO DPR 1718 (2006), 1874 (2009), 2087 (2013), 2094 (2013) vai 2270 (2016)un kuras nav uzskaitītas I, II un vai III pielikumā, kā uzskaitīts šā lēmuma V pielikumā.”;

               5)

               lēmuma 27. pantu groza šādi:

                           a)

                           panta 1. punkta d) apakšpunktu aizstāj ar šādu:

                                       “d)

                                       KTDR valdības vai Korejas Strādnieku partijas vienības, vai personas vai vienības, kas darbojas to vārdā vai vadībā, vai vienības, kas ir to īpašumā vai kontrolē, attiecībā uz kurām Padome konstatē, ka tās ir saistītas ar KTDR kodolprogrammām vai ballistisko raķešu programmām vai ar citām darbībām, kuras ir aizliegtas ar ANO DPR 1718 (2006), 1874 (2009), 2087 (2013), 2094 (2013) vai 2270 (2016) un uz kurām neattiecas I, II vai III pielikums, kā uzskaitīts šā lēmuma V pielikumā.”;

                           b)

                           panta 6. punkta ievadteikumu aizstāj ar šādu:
                           “6.   Šā panta 1. punkts neliedz II, III vai V pielikumā iekļautai personai vai vienībai veikt maksājumu, kas jāveic saskaņā ar līgumu, kurš stājies spēkā pirms šādas personas vai vienības iekļaušanas sarakstā, ja attiecīgā dalībvalsts ir konstatējusi, ka:”;

               6)

               lēmuma 28. pantu aizstāj ar šādu:
               “28. pants
               Lēmuma 27. panta 1. punkta d) apakšpunktu un 27. panta 2. punktu, ciktāl tas attiecas uz personām un vienībām, uz kurām attiecas 27. panta 1. punkta d) apakšpunkts, nepiemēro attiecībā uz finansējumu, citiem finanšu aktīviem vai saimnieciskiem resursiem, kas ir vajadzīgi, lai veiktu KTDR misiju darbības ANO un tās specializētajās aģentūrās, un ar tām saistītajās organizācijās vai lai veiktu citas KTDR diplomātiskās un konsulārās misijas, vai attiecībā uz jebkādu finansējumu, citiem finanšu aktīviem vai saimnieciskiem resursiem, attiecībā uz kuriem Sankciju komiteja katrā atsevišķā gadījumā iepriekš konstatē, ka tie ir vajadzīgi, lai sniegtu humāno palīdzību, atteiktos no kodolieročiem vai kādam citam nolūkam, kas atbilst ANO DPR 2270 (2016) mērķiem.”;

               7)

               lēmuma 32. panta a) punktu aizstāj ar šādu:

                           “a)

                           sarakstā iekļautas personas vai vienības, kas uzskaitītas I, II, III, IV vai IV pielikumā;”;

               8)

               lēmuma 33. panta 2. punktu aizstāj ar šādu:
               “2.   Padome pēc dalībvalstu vai Savienības Augstā pārstāvja ārlietās un drošības politikas jautājumos ierosinājuma ar vienprātīgu lēmumu sagatavo II, III vai V pielikumā iekļautos sarakstus un pieņem tajos izdarītos grozījumus.”;

               9)

               lēmuma 34. panta 2. punktu aizstāj ar šādu:
               “2.   Ja Padome nolemj uz personu vai vienību attiecināt 23. panta 1. punkta b) vai c) apakšpunktā vai 27. panta 1. punkta b), c) vai d) apakšpunktā minētos pasākumus, tā attiecīgi groza II, III vai V pielikumu.”;

               10)

               lēmuma 35. pantu aizstāj ar šādu:
               “35. pants
               1.   Šā lēmuma I, II, III un V pielikumā norāda pamatojumu personu vai vienību iekļaušanai sarakstā, kā noteikusi ANO Drošības padome vai Sankciju komiteja attiecībā uz I pielikumu.
               2.   Šā lēmuma I, II, III un V pielikumā iekļauj arī vajadzīgo informāciju attiecīgo personu vai vienību identificēšanai, ja tāda ir pieejama, kā noteikusi ANO Drošības padome vai Sankciju komiteja attiecībā uz I pielikumu. Attiecībā uz personām šāda informācija var ietvert vārdus un uzvārdus, arī pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi (ja tā ir zināma) un amatu vai profesiju. Attiecībā uz vienībām šāda informācija var ietvert nosaukumus, reģistrācijas vietu un datumu, reģistrācijas numuru un darījumdarbības vietu. Lēmuma I pielikumā ietver arī datumu, kad ANO Drošības padome vai Sankciju komiteja tās ir iekļāvusi sarakstā.”;

               11)

               lēmuma 36. panta 2. punktu aizstāj ar šādu:
               “2.   Pasākumus, kas minēti 23. panta 1. punkta b) un c) apakšpunktā un 27. panta 1. punkta b), c) un d) apakšpunktā, pārskata regulāri un vismaz reizi 12 mēnešos. Tos pārstāj piemērot attiecībā uz attiecīgām personām un vienībām, ja Padome saskaņā ar 33. panta 2. punktā minēto procedūru secina, ka vairs nav spēkā nosacījumi to piemērošanai.”;

               12)

               pievieno pielikumu, kas sniegts šā lēmuma pielikumā.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 30. augustā

            Padomes vārdā –

            priekšsēdētājs

         M. MAASIKAS

      (1)  Padomes Lēmums 2013/183/KĀDP (2013. gada 22. aprīlis) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2010/800/KĀDP (OV L 111, 23.4.2013., 52. lpp.).

      (2)  Padomes Lēmums 2010/800/KĀDP (2010. gada 22. decembris) par ierobežojošiem pasākumiem pret Korejas Tautas Demokrātisko Republiku un par Kopējās nostājas 2006/795/KĀDP atcelšanu (OV L 341, 23.12.2010., 32. lpp.).

      (3)  Padomes Lēmums (KĀDP) 2016/476 (2016. gada 31. marts), ar ko groza Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku OV L 85, 1.4.2016., 38. lpp.).

      (4)  Padomes Lēmums (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (OV L 141, 28.5.2016., 79. lpp.).

      PIELIKUMS
      “
            V PIELIKUMS
            To personu un vienību saraksts, kas minētas 23. panta 1. punkta d) apakšpunktā un 27. panta 1. punkta d) apakšpunktā
         ”


title: 2007/850/EK: Eiropas Centrālās bankas Lēmums ( 2007. gada 22. novembris ), ar ko groza Lēmumu ECB/2001/16 par iesaistīto dalībvalstu centrālo banku monetārā ienākuma sadali no 2002. finanšu gada (ECB/2007/15)

text:
               19.12.2007

               LV

               Eiropas Savienības Oficiālais Vēstnesis

               L 333/86

      EIROPAS CENTRĀLĀS BANKAS LĒMUMS

   (2007. gada 22. novembris),
   ar ko groza Lēmumu ECB/2001/16 par iesaistīto dalībvalstu centrālo banku monetārā ienākuma sadali no 2002. finanšu gada
   (ECB/2007/15)
   (2007/850/EK)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus (tālāk tekstā – “ECBS Statūti”) un jo īpaši to 32. pantu,
   tā kā:

               (1)

               ECBS Statūtu 32. pants nosaka vispārīgos noteikumus dalībvalstu, kas ieviesušas euro, nacionālo centrālo banku (NCB) monetārā ienākuma sadalei. ECBS Statūtu 32. pantā noteiktie vispārīgie noteikumi attiecas arī uz ienākumu, ko gūst no tādu euro banknošu norakstīšanas, kas izņemtas no apgrozības.

               (2)

               ECBS Statūtu 32.5. pants nosaka, ka NCB kopējos monetāros ienākumus sadala NCB proporcionāli to apmaksātajām ECB kapitāla daļām. Saskaņā ar ECBS Statūtu 32.7. pantu ECB Padome ir kompetenta veikt visus citus pasākumus, kas vajadzīgi 32. panta piemērošanai. Tas ietver kompetenci ņemt vērā citus faktorus, lemjot par ienākuma sadali, ko gūst no tādu euro banknošu norakstīšanas, kas izņemtas no apgrozības. Šajā sakarā vienlīdzīgas attieksmes un taisnīguma principi prasa ņemt vērā laika posmu, kurā tika emitētas no apgrozības izņemtās euro banknotes. Šī specifiskā ienākuma sadales atslēgai tādēļ jāatspoguļo gan attiecīgā daļa ECB kapitālā, gan emisijas fāzes ilgums.

               (3)

               Euro banknošu izņemšana no apgrozības jānosaka atsevišķos lēmumos, ko pieņem saskaņā ar 5. pantu 2003. gada 20. marta Lēmumā ECB/2003/4 par euro banknošu nominālvērtībām, parametriem, atveidošanu, apmaiņu un izņemšanu no apgrozības (1).

               (4)

               Šis lēmums neierobežo emisijas iestāžu saistības saskaņā ar 2001. gada 6. decembra Lēmumu ECB/2001/15 par euro banknošu emisiju (2).

               (5)

               14. panta 2. punkts 2007. gada 26. aprīļa Pamatnostādnē ECB/2007/2 par Eiropas automatizēto reālā laika bruto norēķinu sistēmu (Target2) (3) nosaka, ka Target2 sistēma aizstās pašreizējo Target sistēmu. Dalībvalstu, kas ieviesušas euro, NCB uz Target2 migrēs saskaņā ar grafiku, kas noteikts Pamatnostādnes ECB/2007/2 13. pantā. Turklāt dažas to dalībvalstu nacionālās centrālās bankas, kas nav ieviesušas euro, Target2 pievienosies, pamatojoties uz atsevišķu līgumu ar ECB un to dalībvalstu NCB, kas ieviesušas euro. Tādēļ vajadzīgs atjaunināt atsauces uz “Target”2001. gada 6. decembra Lēmumā ECB/2001/16 par iesaistīto dalībvalstu centrālo banku monetārā ienākuma sadali no 2002. finanšu gada (4).

               (6)

               Lēmumā ECB/2001/16 vajadzīgas dažas papildu izmaiņas saistībā ar monetārā ienākuma aprēķināšanu un noteikumiem, kas attiecas uz priekšpiegādātajām euro banknotēm,

         IR NOLĒMUSI ŠĀDI.
   1. pants
   Lēmumu ECB/2001/16 groza šādi.

               1)

               Šādi groza 1. pantu:
               Pēc “valūtas ikdienas atsauces kursa” definīcijas iekļauj šādas definīcijas:

                           “n)

                           “no apgrozības izņemtās euro banknotes” ir euro banknošu tips vai sērija, kas izņemta no apgrozības ar ECB Padomes lēmumu saskaņā ar Lēmuma ECB/2003/4 5. pantu;

                           o)

                           “emisijas atslēga” ir parakstītā kapitāla vidējā atslēga no apgrozības izņemto euro banknošu tipa vai sērijas emisijas fāzē;

                           p)

                           “emisijas fāze” attiecībā uz euro banknošu tipu vai sēriju nozīmē laika posmu, kas sākas dienā, kurā saistību bāzē tiek iegrāmatota šā tipa vai sērijas euro banknošu pirmā emisija, un beidzas dienā, kurā saistību bāzē tiek iegrāmatota šā tipa vai sērijas euro banknošu pēdējā emisija;

                           q)

                           “norakstīšana” nozīmē no apgrozības izņemto euro banknošu dzēšanu no bilances posteņa “banknotes apgrozībā”.”

               2)

               Ar šādu punktu aizstāj 3. panta 3. punktu:
               “3.   Ja NCB iezīmēto aktīvu vērtība pārsniedz vai nesasniedz NCB saistību bāzes vērtību, starpību kompensē, starpības summai piemērojot atsauces likmi.”

               3)

               Pēc 5. panta iekļauj šādu 5.a pantu:
               “5.a pants
               Ienākuma, ko gūst no euro banknošu norakstīšanas, aprēķināšana un sadale
               1.   No apgrozības izņemtās euro banknotes paliek saistību bāzē līdz brīdim, kad tās tiek apmainītas vai norakstītas, atkarībā no tā, kas notiek vispirms.
               2.   ECB Padome var lemt par no apgrozības izņemto euro banknošu norakstīšanu, norādot norakstīšanas datumu, kā arī kopējo uzkrājuma summu, kas jāizveido tām no apgrozības izņemtajām euro banknotēm, kuras, iespējams, vēl tiks apmainītas.
               3.   No apgrozības izņemtās euro banknotes noraksta šādi:

                           a)

                           norakstīšanas dienā ECB un NCB bilances posteņus “banknotes apgrozībā” samazina par joprojām apgrozībā esošo no apgrozības izņemamo euro banknošu kopējo summu. Šajā nolūkā no apgrozības izņemto euro banknošu faktiski apgrozībā laistās summas pielāgo saskaņā ar emisijas atslēgu aprēķinātajām proporcionālajām summām un par šo summu starpību veic norēķinus ECB un NCB starpā;

                           b)

                           no apgrozības izņemto euro banknošu pielāgoto summu noraksta no bilances posteņa “banknotes apgrozībā” uz NCB peļņas un zaudējumu pārskatiem;

                           c)

                           katra NCB veido uzkrājumu no apgrozības izņemtajām euro banknotēm, kuras, iespējams, vēl tiks apmainītas. Uzkrājums atbilst attiecīgās NCB daļai uzkrājuma kopējā summā, kas aprēķināta, izmantojot emisijas atslēgu.

                     4.   No apgrozības izņemtās euro banknotes, kas tiek apmainītas pēc norakstīšanas dienas, grāmato tās NCB grāmatvedībā, kura tās pieņēmusi. No apgrozības izņemto euro banknošu plūsmu sadala NCB starpā vismaz reizi gadā, piemērojot emisijas atslēgu, kā arī NCB starpā veicot norēķinus par summu starpībām. Katra NCB proporcionāli aprēķināto summu kompensē no sava uzkrājuma vai, ja banknošu plūsma pārsniedz uzkrājumu, attiecīgos izdevumus iegrāmato savā peļņas un zaudējumu pārskatā.
               5.   ECB Padome katru gadu pārskata uzkrājuma kopējo summu.”

               4)

               Lēmuma I pielikumu groza saskaņā ar šā lēmuma I pielikumu.

               5)

               Lēmuma II pielikumu groza saskaņā ar šā lēmuma II pielikumu.

               6)

               Pēc tam, kad attiecīgā NCB migrējusi uz Target2, visas Lēmuma ECB/2001/16 atsauces uz “Target” uzskata par atsaucēm uz “Target2”.

         2. pants
   Nobeiguma noteikums
   Šis lēmums stājas spēkā 2008. gada 1. janvārī.

      Frankfurtē pie Mainas, 2007. gada 22. novembrī

            ECB priekšsēdētājs

         Jean-Claude TRICHET

      (1)  OV L 78, 25.3.2003., 16. lpp.

      (2)  OV L 337, 20.12.2001., 52. lpp. Lēmumā jaunākie grozījumi izdarīti ar Lēmumu ECB/2006/25 (OV L 24, 31.1.2007., 13. lpp.).

      (3)  OV L 237, 8.9.2007., 1. lpp.

      (4)  OV L 337, 20.12.2001., 55. lpp. Lēmumā jaunākie grozījumi izdarīti ar Lēmumu ECB/2006/7 (OV L 148, 2.6.2006., 56. lpp.).

      I PIELIKUMS
      Lēmuma ECB/2001/16 I pielikumu groza šādi.
      Šādu daļu iekļauj A daļas 1. punkta beigās:

         “Gadījumā, ja skaidrās naudas nomaiņas diena ir diena, kurā Target/Target2 ir slēgta, Eurosistēmas jaunās NCB saistības, kas izriet no euro banknotēm, kuras piegādātas priekšpiegādē saskaņā ar 2006. gada 14. jūlija Pamatnostādni ECB/2006/9 par dažiem sagatavošanās pasākumiem pārejai uz euro skaidru naudu un par euro banknošu un monētu priekšpiegādi un priekšpiegādes otro fāzi ārpus euro zonas (1) un laistas apgrozībā pirms skaidrās naudas nomaiņas dienas, ir daļa no saistību bāzes (kā daļa no korespondentkontiem saskaņotās bilances 10.4. pasīvu postenī) līdz brīdim, kad saistības kļūst par daļu no Eurosistēmas iekšējām saistībām, kas izriet no Target/Target2 darījumiem.

         (1)  OV L 207, 28.7.2006., 39. lpp.”

      II PIELIKUMS
      Lēmuma ECB/2001/16 II pielikumu groza šādi.
      Šādu punktu iekļauj A daļas beigās pēc punkta, kas beidzas ar “2002. gada 31. decembrī”:

                  “6.

                  Prasības, kas izriet no euro banknotēm, kuras piegādātas priekšpiegādē saskaņā ar Pamatnostādni ECB/2006/9 un laistas apgrozībā pirms skaidrās naudas nomaiņas dienas (daļa no saskaņotās bilances 4.1. aktīvu posteņa līdz skaidrās naudas nomaiņas dienai un daļa no korespondentkontiem saskaņotās bilances 9.5. aktīvu postenī), bet tikai līdz brīdim, kad šāda prasība kļūst par daļu no Eurosistēmas iekšējām prasībām, kas izriet no Target/Target2 darījumiem.”


title: Eiropas Centrālās bankas Lēmums (ES) 2017/274 (2017. gada 10. februāris), ar ko nosaka nacionālo kompetento iestāžu apakškoordinatoru pienākumu izpildes novērtējuma sniegšanas principus un atceļ Lēmumu (ES) 2016/3 (ECB/2017/6)

text:
               17.2.2017

               LV

               Eiropas Savienības Oficiālais Vēstnesis

               L 40/72

         EIROPAS CENTRĀLĀS BANKAS LĒMUMS (ES) 2017/274
   (2017. gada 10. februāris),
   ar ko nosaka nacionālo kompetento iestāžu apakškoordinatoru pienākumu izpildes novērtējuma sniegšanas principus un atceļ Lēmumu (ES) 2016/3 (ECB/2017/6)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību,
   Ņemot vērā Padomes 2013. gada 15. oktobra Regulu (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 6. panta 1. un 7. punktu,
   tā kā:

               (1)

               Regulas (ES) Nr. 1024/2013 6. panta 1. punktā noteikts, ka Eiropas Centrālā banka (ECB) atbild par Vienotā uzraudzības mehānisma (VUM) efektīvu un saskaņotu darbību. Minētās regulas 79. apsvērumā norādīts, ka efektīvai uzraudzībai ir nepieciešami ļoti motivēti, labi apmācīti un objektīvi darbinieki.

               (2)

               Saskaņā ar Eiropas Centrālās bankas Regulas (ES) Nr. 468/2014 (ECB/2014/17) (2) 3.–6. pantu ECB vada to, kā tiek izveidotas kopējās uzraudzības komandas un noteikts to sastāvs, iekļaujot tajās ECB un nacionālo kompetento iestāžu darbiniekus. Kopējās uzraudzības komandas (KUK) darba koordināciju nodrošina KUK koordinators, kuram palīdz viens vai vairāki nacionālo kompetento iestāžu (NKI) apakškoordinatori.

               (3)

               Ņemot vērā NKI apakškoordinatoru svarīgo lomu to NKI pārstāvošo KUK dalībnieku koordinēšanā, ir nepieciešams un tiek uzskatīts par proporcionālu ieviest vienotu procedūru novērtējuma sniegšanai par NKI apakškoordinatoru pienākumu izpildi KUK. Atbalstot NKI apakškoordinatoru pienākumu izpildes turpmāku uzlabošanu, šis pienākumu izpildes novērtējums var palīdzēt nodrošināt KUK pienācīgu darbību.

               (4)

               Par NKI darbinieku novērtēšanu atbild tikai NKI, un par ECB darbinieku novērtēšanu atbild tikai ECB. Tomēr saskaņā ar šo lēmumu sniegto pienākumu izpildes novērtējumu NKI drīkst izmantot savu darbinieku darba pārvaldībai, un tas var tikt izmantots NKI iekšējās novērtējuma sistēmās, ja to atļauj attiecīgie nacionālie tiesību akti.

               (5)

               NKI apakškoordinatoru pienākumu izpildes novērtējumu sākotnēji sniedza izmēģinājuma periodā, ievērojot principus, kas noteikti Eiropas Centrālās bankas Lēmumā (ES) 2016/3 (ECB/2015/36) (3). Tā kā izmēģinājuma periods ir noslēdzies, juridiskās noteiktības dēļ minētais lēmums ir jāatceļ.

               (6)

               Izmēģinājuma periodā gūtā pieredze norāda, ka NKI apakškoordinatoru pienākumu izpildes novērtēšanas mehānisms var būt noderīgs, lai nodrošinātu KUK efektīvu darbību. Tomēr tam vajadzīga papildu izvērtēšana. Tādēļ pienākumu izpildes novērtējuma mehānisms būtu jāturpina uz vēl vienu izmēģinājuma perioda gadu. Pēc tam būtu jāveic pārskatīšana, lai noteiktu, vai ir lietderīgi pienākumu izpildes novērtējuma mehānismu turpināt pastāvīgi.

               (7)

               Par pārskatīšanas rezultātiem būtu jāsniedz ziņojums Uzraudzības padomei. Ņemot vērā pārskatīšanas rezultātus, ECB Padomē būtu jāiesniedz priekšlikums par to, vai jāturpina pienākumu izpildes novērtēšanas mehānisms.

               (8)

               Saskaņā ar Eiropas Parlamenta un Padomes Regulas (EK) Nr. 45/2001 (4) 27. pantu notika apspriešanās ar Eiropas Datu aizsardzības uzraugu, kurš sniedza atzinumu 2015. gada 7. aprīlī, norādot, ka pienākumu izpildes novērtējums ir vajadzīgs KUK pārvaldībai, un atzinīgi novērtējot pienākumu izpildes mehānismu, vienlaikus iesakot tā precīzu darbību noteikt piemnērotā tiesību aktā.

         IR PIEŅĒMUSI ŠO LĒMUMU.
   1. pants
   Definīcijas
   Šajā lēmumā piemēro definīcijas, kas iekļautas Regulas (ES) Nr. 1024/2013 2. pantā un Regulas (ES) Nr. 468/2014 (ECB/2014/17).
   2. pants
   Pienākumu izpildes novērtējums
   1.   KUK koordinatori sniedz pienākumu izpildes novērtējumu NKI apakškoordinatoriem par to un to komandas pienākumu izpildi, veicot uzdevumus un sasniedzot mērķus KUK ietvaros, saskaņā ar I pielikumā izklāstītajiem principiem un ņemot vērā II pielikumā izklāstītās kompetences.
   2.   KUK koordinatori pēc apspriešanās ar NKI apakškoordinatoru nosaka NKI apakškoordinatora galvenos uzdevumus un mērķus.
   3.   KUK koordinatori pienākumu izpildes novērtējumu sniedz attiecībā uz novērtējuma ciklu, kas sākas dienā, kurā stājas spēkā šis lēmums, un beidzas 12 mēnešus vēlāk.
   3. pants
   Pārskatīšana
   Pēc pienākumu izpildes novērtēšanas cikla beigām ECB, sadarbojoties ar NKI, pārskata pienākumu izpildes mehānisma darbību un par saviem secinājumiem sniedz ziņojumu Uzraudzības padomei. Ziņojumā iekļauj priekšlikumu par to, vai jāturpina pienākumu izpildes novērtēšanas mehānisms.
   4. pants
   Atcelšana
   Ar šo tiek atcelts Lēmums (ES) 2016/3 (ECB/2015/36).
   5. pants
   Stāšanās spēkā
   Šis lēmums stājas spēkā 2017. gada 15. februārī.

      Frankfurtē pie Mainas, 2017. gada 10. februārī

            ECB Padomes vārdā –

            ECB priekšsēdētājs

         Mario DRAGHI

      (1)  OV L 287, 29.10.2013., 63. lpp.

      (2)  Eiropas Centrālās bankas 2014. gada 16. aprīļa Regula (ES) Nr. 468/2014, ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM Pamatregula) (ECB/2014/17) (OV L 141, 14.5.2014., 1. lpp.).

      (3)  Eiropas Centrālās bankas Lēmums (ES) 2016/3 (2015. gada 18. novembris), ar ko nosaka principus novērtējuma sniegšanai par nacionālo kompetento iestāžu apakškoordinatoru pienākumu izpildi Vienotā uzraudzības mehānisma kopējās uzraudzības komandās (ECB/2015/36) (OV L 1, 5.1.2016., 4. lpp.).

      (4)  Eiropas Parlamenta un Padomes Regula (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      I PIELIKUMS

         Principi novērtējuma sniegšanai par nacionālo kompetento iestāžu apakškoordinatoru pienākumu izpildi Vienotā uzraudzības mehānisma Kopējās uzraudzības komandās

         1. princips

         Pienākumu izpildes novērtējuma piemērošanas joma

      Pienākumu pienākumu izpildes novērtējums attiecas uz Vienotā uzraudzības mehānisma (VUM) Kopējās uzraudzības komandas (KUK) nacionālās kompetentās iestādes (NKI) apakškoordinatoriem ar nosacījumu, ka tie strādā KUK vismaz 25 % no pilna laika posteņa, kā tas noteikts attiecīgās NKI nodarbinātības regulējumā.

         2. princips

         Pienākumu izpildes novērtējuma mērķis

      Lai atbalstītu un uzlabotu VUM darbību kopumā, pienākumu izpildes novērtējums novērtēs NKI apakškoordinatoru pienākumu izpildi, tiem veicot savus uzdevumus, ar mērķi turpināt attīstīt to kā NKI apakškoordinatoru izpratni attiecībā uz VUM mērķiem un kompetencēm, tādējādi palīdzot uzlabot KUK pienākumu izpildi un integrētību.

         3. princips

         Pienākumu izpildes novērtējuma procedūra

                  1.

                  Pienākumu izpildes novērtējuma cikla sākumā KUK koordinators pēc apspriešanās ar NKI apakškoordinatoru nosaka NKI apakškoordinatoru, uz kuriem attiecas pienākumu izpildes novērtēšana saskaņā ar 1. principu, galvenos uzdevumus un mērķus. Šos uzdevumus un mērķus ieraksta VUM novērtējuma veidlapā.

                  2.

                  KUK koordinators sniedz NKI apakškoordinatoriem norādījumus un neoficiālu pienākumu izpildes novērtējumu visā pienākumu iespildes novērtējuma ciklā. Pēc novērtējuma cikla beigām KUK koordinators katram NKI apakškoordinatoram sniedz cikla beigu pienākumu izpildes novērtējumu, darot to gan mutiski, gan rakstiski VUM pienākumu izpildes novērtējuma veidlapā. Pirms novērtējuma veidlapas pabeigšanas apakškoordinatoram tiek dota iespēja oficiāli paust savu viedokli un komentārus par sniegto pienākumu izpildes novērtējumu.

                  3.

                  Neoficiālajā un cikla beigu pienākumu izpildies novērtējumā ņem vērā NKI apakškoordinatora galvenos uzdevumus un mērķus, VUM kompetences, kas izklāstītas II pielikumā, kā arī to komandas ieguldījumu KUK kopējā darbā.

         4. princips

         Piekļuve pienākumu izpildes novērtējumam

                  1.

                  Pienākumu izpildes cikla beigu novērtējums pēc attiecīgās NKI pieprasījuma tiks darīts tai pieejams, un attiecīgā NKI to var izmantot, lai veicinātu savu darbinieku pārvaldību, ja to atļauj piemērojamie nacionālie tiesību akti.

                  2.

                  NKI drīkst izmantot pienākumu izpildes novērtējumu kā papildu avotu to iekšējās novērtējuma sistēmās, ja to atļauj nacionālie tiesību akti.

                  3.

                  Piekļuve pienākumu izpildes novērtējumam, t. sk. tā pārsūtīšanai, NKI tiks piešķirta saskaņā ar Regulas (EK) Nr. 45/2001 8. panta a) punktu.

         5. princips

         Saistībā ar pienākumu izpildes novērtējuma sniegšanu apstrādāto personas datu aizsardzība

                  1.

                  Pienākumu izpildes novērtējuma datus ECB apstrādās saskaņā ar Regulu (EK) Nr. 45/2001.

                  2.

                  Pienākumu izpildes novērtējuma datus var izmantot vienīgi 2. un 4. principā norādītajiem mērķiem, un glabāt uz laiku, kas nav ilgāks par pieciem gadiem.

      II PIELIKUMS

         VUM strādājošajiem darbiniekiem īpaši nozīmīgo kompetenču saraksts (VUM kompetences)

            Profesionālās zināšanas
         : Uzraudzības politikas, metodoloģijas,un noteikumu pārzināšana, īpaši VUM kontekstā, kā arī finanšu iestāžu darbības pārzināšana. Sekošana jaunākajām norisēm šajās jomās un zināšanu piemērošana attiecīgajā darbā.

            Komunikācija
         : Informācijas skaidra un precīza nodošana grupām vai atsevišķām personām mutiski vai rakstiski, lai nodrošinātu, ka tās saprot informāciju un tās vēstījumu. Pienācīga citu uzklausīšana un atbildēšana.

            Sadarbība
         : Pastāvīgu uz sadarbību vērstu darba attiecību ar kolēģiem izveide un uzturēšana, lai sasniegtu komandas mērķus Eiropai. Efektīvu savstarpējo attiecību attīstīšana un uzturēšana, lai veicinātu un atbalstītu komandas darbu. Aktīva datu, informācijas un zināšanu sniegšana komandas dalībniekiem.

            Apņēmība mērķu sasniegšanā
         : Izturīga un neatlaidīga uzdevumu izpilde, meklējot veiksmīgus risinājumus un pielāgojot savu rīcību veiksmīga rezultāta sasniegšanai nepieciešamajām metodēm.

            Spriestspēja un visaptveroša iesaiste
         : Situāciju, datu un informācijas analīze un izvērtēšana, lai izstrādātu piemērotas stratēģijas, plānus un politiku. Atšķirīgu un pretrunīgu viedokļu izpratne un formulēšana, vajadzības gadījumā darba metožu pielāgošana, mainoties situācijas prasībām, problēmu apsvēršana no jaunas perspektīvas un citu pausto ideju vai risinājumu paplašināšana. Centieni pilnībā izprast jautājumus pirms ieteikumu izteikšanas vai secinājumu izdarīšanas, gūstot pilnīgu un precīzu vajadzīgo informāciju, pamatotu spriedumu izdarīšana, uzdodot visaptverošus jautājumus un turpinot izvērtēt iespējamās problēmas un dažādu informāciju.

            Plašs redzesloks un uz nākotni vērsta domāšana
         : Interese par jautājumiem ārpus individuālajām funkcijām, lai apzinātos savu darbību plašākā kontekstā, pilnībā izprotot dažādas funkcijas/jomas, uztverot dažādus kultūras kontekstus un viedokļus un ivērtējot savu lēmumu ietekmi uz citiem. Vēršanās nākotnē un nākotnes iespēju un apdraudējumu paredzēšana, veicot darbības, lai radītu iespējas un novērstu iespējamās problēmas.

            Objektīva rīcība, ievērojot godprātības un neatkarības principus
         : Neatkarīga un objektīva rīcība visas Savienības interesēs, balstoties uz VUM profesionālajiem standartiem un pārbaudot visus apstākļus, lai gūtu pilnīgu un patiesu viedokli par jebkuru situāciju. Centieni mazināt un novērst aizspriedumus vai subjektīvus vērtējumus, paļaujoties uz pārbaudāmiem datiem un faktiem.

            VUM komandu vadība (tikai vadītājiem)
         : Komandu (virtuālu/attālinātu) vadība un virzība to uzdevumu sasniegšanai. Komandas aktivitāšu koordinācija pāri robežām, nosakot darbības virzienu un izmantojot komandas kompetences un dažādās prasmes efektīvākajā un lietderīgākajā veidā. Darbs neskaidrību mazināšanā un novēršanā un risinājumu meklēšana vadībai un rezultātu sasniegšanai neskaidrās situācijās.


title: 2007/662/EK: Padomes Lēmums ( 2007. gada 9. oktobris ), ar ko ieceļ amatā piecus Reģionu komitejas locekļus un trīs komitejas locekļa aizstājējus no Slovēnijas

text:
               13.10.2007

               LV

               Eiropas Savienības Oficiālais Vēstnesis

               L 270/17

      PADOMES LĒMUMS

   (2007. gada 9. oktobris),
   ar ko ieceļ amatā piecus Reģionu komitejas locekļus un trīs komitejas locekļa aizstājējus no Slovēnijas
   (2007/662/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Slovēnijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc SOVIČ kunga, KOVAČIČ kunga, PEČAN kundzes, ŠTEBE kunga un HALB kunga amata pilnvaru laika beigām ir atbrīvojušās piecas Reģionu komitejas locekļu vietas. Divas Reģionu komitejas locekļa aizstājēja amata vietas ir atbrīvojušās pēc COLARIČ kunga pilnvaru beigām KOVŠE kundzes atkāpšanās no amata. Viena Reģionu komitejas locekļa aizstājēja amata vieta ir atbrīvojusies pēc MAJCEN kundzes iecelšanas par komitejas locekli (pilnvaru maiņa),

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2010. gada 25. janvārim, Reģionu komitejā ir iecelti:

               a)

               šādi komitejas locekļi:

                              Franci ROKAVEC kungs,župan Občine Litija,

                              Franci VOVK kungs, župan Občine Dolenjske Toplice,

                              Irena MAJCEN kundze, županja Občine Slovenska Bystrica (pilnvaru maiņa),

                              Aleš ČERIN kungs, podžupan Mestne občine Ljubljana,

                              Jasmina VIDMAR kundze, članica občinskega sveta Mestne občine Maribor;

                     un

               b)

               šādi komitejas locekļa aizstājēji:

                              Antón ŠTIHEC kungs, župan Mestne občine Murska Sobota,

                              Blaž MILAVEC kungs, župan Občine Sodražica,

                              Jure MEGLIČ kungs, podžupan Občine Tržič.

         2. pants
   Šis lēmums stājas spēkā tā pieņemšanas dienā.

      Luksemburgā, 2007. gada 9. oktobrī

            Padomes vārdā —

            priekšsēdētājs

         F. TEIXEIRA DOS SANTOS

      (1)  OV L 56, 25.2.2006., 75. lpp.


title: 2003/400/EC: Council Decision of 19 May 2003 amending Decision 2001/496/CFSP, Decision 2001/41/EC, the Council Decision of 25 June 1997 and the Council Decision of 22 March 1999 as regards the subsistence allowances of national military staff and experts on secondment to the General Secretariat of the Council

text:
Avis juridique important

|

32003D0400

Official Journal L 139 , 06/06/2003 P. 0033 - 0033

PADOMES LĒMUMS(2003. gada 19. maijs),ar ko saistībā ar uzturēšanās dienasnaudu valstu militārpersonām un ekspertiem, kas norīkoti darbā Padomes Ģenerālsekretariātā, groza Lēmumu 2001/496/KĀDP, Lēmumu 2001/41/EK, Padomes 1997. gada 25. jūnija Lēmumu un Padomes 1999. gada 22. marta Lēmumu(2003/400/EK)EIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā 28. panta 1. punktu,ņemot vērā Eiropas Kopienas dibināšanas līgumu, un jo īpaši tā 207. panta 2. punktu,tā kā:(1) Administratīvas vienošanās, kas attiecas uz valstu militārpersonām un ekspertiem, kuri nosūtīti darbā Padomes Ģenerālsekretariātā, paredz iespēju attiecīgos apstākļos pārskatīt piešķirtās uzturēšanās dienasnaudas apmēru.(2) Ņemot vērā patēriņa cenu izmaiņas Briselē, jāatjaunina uzturēšanās dienasnaudas apjoms,IR PIEŅĒMUSI ŠO LĒMUMU.1. pantsTurpmāk norādīto lēmumu 12. panta 1. punktā:- Padomes Lēmumā 2001/496/KĀDP (2001. gada 25. jūnijs) par noteikumiem, kas attiecas uz valstu militārpersonām, kuras norīkotas darbā Padomes Ģenerālsekretariātā, lai darbotos Eiropas Savienības Militārajā štābā[1],- Padomes Lēmumā 2001/41/EK (2000. gada 22. decembris) par noteikumiem, kas attiecas uz valstu ekspertiem, kuri norīkoti darbā Padomes Ģenerālsekretariātā atbilstīgi Eiropas Savienības Padomes Ģenerālsekretariāta ierēdņu un valstu pārvaldes iestāžu vai starptautisku organizāciju ierēdņu apmaiņas sistēmai[2],- Padomes Lēmumā (1997. gada 25. jūnijs) par noteikumiem, kas attiecas uz valstu ekspertiem, kuri norīkoti darbā Padomes Ģenerālsekretariātā (Tieslietu un iekšlietu ģenerāldirektorāts), lai īstenotu plānu par cīņas pastiprināšanu pret organizēto noziedzību, un- Padomes Lēmumā (1999. gada 22. marts) par noteikumiem, kas attiecas uz valstu ekspertiem, kuri norīkoti darbā Padomes Ģenerālsekretariātā (Tieslietu un iekšlietu ģenerāldirektorāts), lai kopīgi novērtētu to, kā kandidātvalstis pieņem, piemēro un efektīvi īsteno Eiropas Savienības acquis tieslietu un iekšlietu jomā,summu EUR 104,03 aizstāj ar summu EUR 107,1.2. pantsŠis lēmums stājas spēkā tā pieņemšanas dienā.To piemēro no 2003. gada 1. februāra.Briselē, 2003. gada 19. maijāPadomes vārdā -PriekšsēdētājsG. Papandreou[1] OV L 181, 4.7.2001., 1. lpp.[2] OV L 11, 16.1.2001., 35. lpp.


title: 2007/834/EK,Euratom: Padomes un Komisijas Lēmums ( 2007. gada 22. novembris ) par nostāju, ko Kopienas īsteno Starptautiskā Zinātnes un tehnoloģijas centra Valdē attiecībā uz Šveices Konfederācijas pievienošanos Nolīgumam par Starptautiskā Zinātnes un tehnoloģijas centra izveidi starp Amerikas Savienotajām Valstīm, Japānu, Krievijas Federāciju un, darbojoties kā vienai pusei, Eiropas Atomenerģijas kopienu un Eiropas Ekonomikas kopienu

text:
               15.12.2007

               LV

               Eiropas Savienības Oficiālais Vēstnesis

               L 330/29

      PADOMES UN KOMISIJAS LĒMUMS

   (2007. gada 22. novembris)
   par nostāju, ko Kopienas īsteno Starptautiskā Zinātnes un tehnoloģijas centra Valdē attiecībā uz Šveices Konfederācijas pievienošanos Nolīgumam par Starptautiskā Zinātnes un tehnoloģijas centra izveidi starp Amerikas Savienotajām Valstīm, Japānu, Krievijas Federāciju un, darbojoties kā vienai pusei, Eiropas Atomenerģijas kopienu un Eiropas Ekonomikas kopienu
   (2007/834/EK, Euratom)
   EIROPAS SAVIENĪBAS PADOME UN EIROPAS KOPIENU KOMISIJA,
   ņemot vērā Eiropas Kopienas dibināšanas līgumu un jo īpaši tā 300. panta 2. punktu,
   ņemot vērā Eiropas Atomenerģijas kopienas dibināšanas līgumu un jo īpaši tā 101. pantu,
   ņemot vērā Padomes Regulu (EEK) Nr. 3955/92 (1992. gada 21. decembris) par to, kā Eiropas Ekonomikas kopienas vārdā noslēdz Nolīgumu par Starptautiskā Zinātnes un tehnoloģijas centra izveidi starp Amerikas Savienotajām Valstīm, Japānu, Krievijas Federāciju un, darbojoties kā vienai pusei, Eiropas Atomenerģijas kopienu un Eiropas Ekonomikas kopienu (1), un jo īpaši tās 3. panta 1., 3. un 4. punktu un Komisijas Regulu (Euratom) Nr. 3956/92 (1992. gada 21. decembris) par to, kā Eiropas Atomenerģijas kopiena noslēdz Nolīgumu par Starptautiskā Zinātnes un tehnoloģijas centra izveidi starp Amerikas Savienotajām Valstīm, Japānu, Krievijas Federāciju un, darbojoties kā vienai pusei, Eiropas Atomenerģijas kopienu un Eiropas Ekonomikas kopienu (2), un jo īpaši tās 3. pantu,
   ņemot vērā Komisijas priekšlikumu,
   tā kā:

               (1)

               Eiropas Atomenerģijas kopiena un Eiropas Ekonomikas kopiena, darbojoties kā viena puse (turpmāk “Kopienas”), 1992. gada 21. decembrī noslēdza Nolīgumu par Starptautiskā Zinātnes un tehnoloģijas centra izveidi (turpmāk “Nolīgums”).

               (2)

               Šveices Konfederācija 2007. gada 27. februārī paziņoja Starptautiskā Zinātnes un tehnoloģijas centra Valdei (turpmāk “Valde”) nolūku kļūt par Nolīguma pusi.

               (3)

               Saskaņā ar Nolīguma XIII pantu apstiprināt šo pievienošanos ir Valdes pienākums.

               (4)

               Valdē Kopienas pārstāv Padomes prezidentvalsts un Komisija,

         IR NOLĒMUŠAS ŠĀDI.
   1. pants
   Ar šo Kopienu vārdā tiek apstiprināta Šveices Konfederācijas pievienošanās Nolīgumam par Starptautiskā Zinātnes un tehnoloģijas centra izveidi starp Amerikas Savienotajām Valstīm, Japānu, Krievijas Federāciju un, darbojoties kā vienai pusei, Eiropas Atomenerģijas kopienu un Eiropas Ekonomikas kopienu.
   2. pants
   Ar šo Padomes prezidentvalsts un Komisijas pārstāvji Valdē tiek pilnvaroti apstiprināt Šveices Konfederācijas pievienošanos Nolīgumam.

      Briselē, 2007. gada 22. novembrī

            Komisijas vārdā —

            priekšsēdētājs

         José Manuel BARROSO

            Padomes vārdā —

            priekšsēdētājs

         M. PINHO

      (1)  OV L 409, 31.12.1992., 1. lpp.

      (2)  OV L 409, 31.12.1992., 10. lpp.